polyglot-tagger/wikipedia-language-snippets-filtered huggingface dataset:
"ಫ್ಯಾಂಟಮ್‌ ೩೦೯"ನಲ್ಲಿ ರೆಡ್‌ ಸೊವಿನ್‌, ಟ್ರಕ್‌ ಚಾಲಕನೊಂದಿಗೆ ಪ್ರಯಾಣಿಸಲು ಹೆಬ್ಬೆಟ್ಟು ಎತ್ತಿ ಸಂಜ್ಞೆ ಮಾಡುವ ಚಿತ್ರಣವಿದೆ. ಚಾಲಕ ಸೋವಿನ್‌ಗೆ ಹತ್ತಿರದ ಟ್ರಕ್‌ ನಿಲ್ದಾಣದಲ್ಲಿ ಇಳಿಸಿದಾಗ, ಆತ ತನ್ನನ್ನು ಯಾರು ಕಳುಹಿಸಿದ್ದೆಂದು ಟ್ರಕ್‌ ನಿಲ್ದಾಣದಲ್ಲಿರುವ ಜನರಿಗೆ ಹೇಳುವಂತೆ ಹೇಳುತ್ತಾನೆ. ಟ್ರಕ್ ನಿಲ್ಲುವ ಮೊದಲು ಮೌನ ಆವರಿಸುತ್ತದೆ, ಆಗ ಸೊವಿನ್ ಒಬ್ಬ ಶ್ರೀಮಂತ ಆಶ್ರಯದಾತರಿಗೆ ಚಾಲಕನ ಕತೆ ಹೇಳುತ್ತಾನೆ. ಆತ ಬೆಟ್ಟವೊಂದನ್ನು ಏರಿದ ನಂತರ ನಿಲ್ಲಿಸುವ ಸಮಯದಲ್ಲಿ ಯುವಕರ ಗುಂಪನ್ನು ಗಮನಿಸದೇ ತನ್ನ ವಾಹನವನ್ನು ಅವರ ಮೇಲೆ ಚಲಾಯಿಸಿರುತ್ತಾನೆ. "ಬ್ರಿಂಗಿಂಗ್ ಮೇರಿ ಹೋಂ" ಎಂಬ ಹಾಡನ್ನೂ ಸೋವಿನ್ ಧ್ವನಿಮುದ್ರಿಸಿದ್ದು, ಇದರಲ್ಲಿ ಬಿರುಗಾಳಿಯ ಒಂದು ರಾತ್ರಿ ರಸ್ತೆಯಲ್ಲಿ ನಿಂತಿದ್ದ ಯುವತಿಯೊಬ್ಬಳನ್ನು ಹತ್ತಿಸಿಕೊಳ್ಳುತ್ತಾನೆ. ಅವಳು ಇವನಿಗೆ ನೀಡಿದ್ದ ವಿಳಾಸವನ್ನು ತಲುಪುವ ಮೊದಲೇ ಆಕೆ ಅದೃಶ್ಯಳಾಗಿರುತ್ತಾಳೆ. ಅವಳ ಪಾಲಕರು ಬಾಗಿಲಿನಲ್ಲಿಯೇ ನಿಂತು, ಮೇರಿಯನ್ನು ಹಾಗೆ ಕರೆತಂದ ಯುವಕರಲ್ಲಿ ಇವನು ಹದಿಮೂರನೆಯವನು ಎಂದು ಹೇಳುತ್ತಾರೆ.
ಹಿಲ್ಟನ್‌ ಎಡ್ವರ್ಡ್ ೧೯೫೧ರಲ್ಲಿ ರಿಟರ್ನ್‌ ಟು ಗ್ಲೆನ್ನಸ್ಕೌಲ್ ಎಂಬ ಸಿನಿಮಾ ನಿರ್ದೇಶಿಸಿದ್ದು, ಅದರಲ್ಲಿ ಒರ್ಸನ್‌ ವೆಲ್ಸ್‌ ನಟಿಸಿದ್ದಾನೆ ಮತ್ತು ಈ ಸಿನಿಮಾ ಅದೃಶ್ಯವಾಗುವ ಬಿಟ್ಟಿ ಸವಾರನೊಬ್ಬನ ಘಟನೆಯ ಸುತ್ತ ಕೇಂದ್ರಿತಾಗಿದೆ.
ಅಷ್ಟೇನೂ ಖ್ಯಾತಿ ಪಡೆಯದ ದಿ ವೇಲ್‌ ಟಿವಿ ಸರಣಿಯ ಗರ್ಲ್‌ ಆನ್‌ ದಿ ರೋಡ್‌ ಕಂತಿನಲ್ಲಿ ಬೋರಿಸ್‌ ಕಾರ್ಲಾಫ್‌ ನಟಿಸಿದ್ದು, ಇದರಲ್ಲಿ ವಾಹನ ಚಾಲಕನೊಬ್ಬ ಹೆದ್ದಾರಿಯಲ್ಲಿ ಅಲೆಯುತ್ತಿದ್ದ ಹುಡುಗಿಯೊಬ್ಬಳಿಗೆ ಸಹಾಯ ಮಾಡುತ್ತಾನೆ. ಅವಳು ಅದೃಶ್ಯಳಾದ ನಂತರ, ಆತ ಅವಳನ್ನು ಹುಡುಕುತ್ತಾನೆ. ನಂತರ ಆತ ಭೇಟಿಯಾದ ಆ ರಸ್ತೆಯಲ್ಲಿ ಅಪಘಾತವೊಂದರಲ್ಲಿ ಅವಳು ದುರ್ಮರಣಕ್ಕೀಡಾಗಿದ್ದಾಳೆ ಎಂಬುದು ತಿಳಿಯುತ್ತದೆ.
೧೯೬೦ರಲ್ಲಿ ಬಿಡುಗಡೆಯಾದ ಬ್ರಿಟಿಶ್ ಭಯಾನಕ ಸಿನಿಮಾ ದಿ ಸಿಟಿ ಆಫ್‌ ದಿ ಡೆಡ್‌ ನಲ್ಲಿ ನಟ ವ್ಯಾಲಂಟಿನ್‌ ಡೈಲ್‌ ಶತಮಾನಗಳ ಹಿಂದಿನ ಯೋಧನಾಗಿ ನಟಿಸಿದ್ದು, ಸಿನಿಮಾದಲ್ಲಿ ಎರಡು ಭಿನ್ನ ಪಾತ್ರಗಳಲ್ಲಿ ಆತ ವಾಹನ ಚಾಲಕರಿಗೆ ತನ್ನನ್ನು ಸ್ಥಳವೊಂದಕ್ಕೆ ಬಿಡುವಂತೆ ಕೇಳುತ್ತಿರುತ್ತಾನೆ. ಕಾರು ನ್ಯೂ ಇಂಗ್ಲೆಂಡ್‌ನ ಪುರಾತನ ಮಾಟಗಾತಿಯ ಹಳ್ಳಿಗೆ ತಲುಪಿದ ತಕ್ಷಣ ಆತ ಅದೃಶ್ಯನಾಗುತ್ತಾನೆ.
ದಿ ಸ್ವಿರ್ಲಿಂಗ್ ಎಡ್ಡೀಸ್‌ ತಮ್ಮಔಟ್‌ಡೋರ್‌ ಎಲ್ವಿಸ್‌ ಎಂಬ "ಅರ್ಬನ್‌ ಲೆಜೆಂಡ್ಸ್‌" ಆಲ್ಬಂನಲ್ಲಿ ಈ ಕುರಿತ ಹಾಡೊಂದನ್ನು ಹಾಡಿದ್ದಾರೆ. ಈ ಗೀತೆಯಲ್ಲಿ, ನಿರೂಪಕ ನಗರ ದಂತಕತೆಗಳ ಮೌಢ್ಯವನ್ನು ಟೀಕಿಸುತ್ತಾನೆ, ಆಗ ಜೊತೆಯಲ್ಲಿದ್ದ ಅದೃಶ್ಯವಾಗುವ ಬಿಟ್ಟಿ ಸವಾರ ಕಾರು ಚಾಲಕನಿಗೆ "ಸುಳ್ಳು ಹೇಳೋದನ್ನು ನಿಲ್ಲಿಸು" ಎಂದು ಹೇಳಿ ಅದೃಶ್ಯನಾಗುತ್ತಾನೆ.
೧೯೯೩ರಲ್ಲಿ ರಿಚರ್ಡ್ ಸ್ಟ್ಯಾನ್ಲಿ ನಿರ್ದೇಶಿಸಿದ ಆಚರಣಾ ಪದ್ಧತಿಗಳ ಸಿನಿಮಾ, ಡಸ್ಟ್‌ ಡೆವಿಲ್‌ ದಕ್ಷಿಣ ಆಫ್ರಿಕಾದಲ್ಲಿ ನಡೆಯುವಂತೆ ಇದೆ. ಇದರ ಡಿವಿಡಿ ವಿವರಣೆಯ ಪ್ರಕಾರ, ಅದೃಶ್ಯವಾಗುವ ಬಿಟ್ಟಿ ಸವಾರರ ಕುರಿತು ಈ ನಿರ್ದೇಶಕರು ಯುವಕನಾಗಿದ್ದಾಗ ಕೇಳಿದ ನೆನಪಿನಿಂದ ಸ್ಫೂರ್ತಿ ಪಡೆದಿದೆ.
ಪೀ-ವೀ'ಸ್‌ ಬಿಗ್ ಅಡ್ವೆಂಚರ್‌ ಎಂಬ ೧೯೮೫ರ ಸಿನಿಮಾ "ಫ್ಯಾಂಟಮ್‌ ೩೦೯"ನ ಭಿನ್ನ ಸನ್ನಿವೇಶವೊಂದನ್ನು ಒಳಗೊಂಡಿದೆ. ಆತ ಯಾರೋ ಕದ್ದೊಯ್ದ ತನ್ನ ಸೈಕಲ್‌ ಹುಡುಕುತ್ತ, ಹೀಗೆ ಬಿಟ್ಟಿ ಸವಾರಿ ಕೇಳುತ್ತ ಅಲೆಯುತ್ತಿರುವಾಗ, ಪೀ ವೀ ಟ್ರಕ್‌ ಚಲಾಯಿಸುತ್ತಿದ್ದ ಮಹಿಳೆಯೊಬ್ಬಳಿಗೆ ಹೆಬ್ಬೆರಳು ಎತ್ತಿ ತನ್ನನ್ನು ಕರೆದೊಯ್ಯುವಂತೆ ಕೇಳುತ್ತಾನೆ. ಆಕೆಯ ಹೆಸರು "ಲಾರ್ಜ್‌ ಮಾರ್ಗ್‌", "ನಾನು ನೋಡಿದ ಅತಿ ಕೆಟ್ಟ ಅಪಘಾತ" ಎಂದು ಆ ಕತೆಯನ್ನು ಅವಳು ಅವನಿಗೆ ಸಂಬಂಧವಿದೆ ಹೇಳುತ್ತಾಳೆ. ಲಾರ್ಜ್‌ ಮಾರ್ಗ್‌ ಕಳುಹಿಸಿದ ಟ್ರಕ್‌ ನಿಲ್ದಾಣದಲ್ಲಿ ಪೀ ವೀ ಇಳಿದಾಗ, ಅಲ್ಲಿದ್ದ ಗ್ರಾಹಕನೊಬ್ಬ ಅಂದು ಆ ಅಪಘಾತ ನಡೆದ ವರ್ಷಾಚರಣೆ ಎಂದು ಹೇಳುತ್ತಾನೆ. ಲಾರ್ಜ್‌ ಮಾರ್ಗ್‌ಳಿಗೇ ಆ ಅಪಘಾತ ಆಗಿತ್ತು ಎಂದು ಅವರು ವಿವರಿಸುತ್ತಾರೆ.
ಮರ್ಸಿಡಿಸ್‌ ಲ್ಯಾಕಿ ಮತ್ತು ಲೆಸ್ಲೀ ಫಿಶ್‌ ಅವರ ಸಮಕಾಲೀನ, ಜಾನಪದ ಶೈಲಿಯ ಹಾಡು, "ಫೆರ್ರಿಮ್ಯಾನ್‌" ತಿರುವು ಮುರುವು ಆದ ಈ ಕತೆಯ ಇನ್ನೊಂದು ಆವೃತ್ತಿಯನ್ನು ಬಿಚ್ಚಿಡುತ್ತದೆ. ಇಲ್ಲಿ ಒಬ್ಬಳು ಯುವತಿಯು ಜೋರಾಗಿ ಬೀಸುತ್ತಿದ್ದ ಬಿರುಗಾಳಿಯಲ್ಲಿ ನದಿಯೊಂದನ್ನು ದಾಟಲು ಪ್ರಯತ್ನಿಸುತ್ತಿರುತ್ತಾಳೆ ಮತ್ತು ಅಂಬಿಗನೊಬ್ಬ ಅವಳಿಂದ ದುಡ್ಡು ತೆಗೆದುಕೊಳ್ಳದೆಯೇ ನದಿ ದಾಟಿಸಲು ಒಪ್ಪುತ್ತಾನೆ. ಅವನ ಧ್ವನಿಯಲ್ಲಿ ಸ್ವಲ್ಪ ಆಧ್ಯಾತ್ಮಿಕ ಲಕ್ಷಣವಿದ್ದಂತೆ ಹುಡುಗಿಗೆ ಅನ್ನಿಸುತ್ತದೆ, ಕೊನೆಯಲ್ಲಿ ಅಂಬಿಗ ತನ್ನ ದೆವ್ವದ ರೂಪವನ್ನು ಪ್ರಕಟಿಸುತ್ತಾನೆ. ಈ ಆವೃತ್ತಿಯಲ್ಲಿ ಒಂದು ವಸ್ತ್ರವೂ ಸೇರಿದೆ, ಅದೆಂದರೆ ಆ ಹುಡುಗಿಯ ಶಾಲು, ಅದನ್ನು ಅವಳು ದೋಣಿಯ ಅಂಚಿನಲ್ಲಿ ಗುರುತಿಗಾಗಿ ಇಟ್ಟಿದ್ದು, ಅದು ಮರುದಿನ ಬೆಳಗ್ಗೆ ಆ ಅಂಬಿಗನ ಗೋರಿಯ ಮೇಲೆ ಕಾಣಿಸುತ್ತದೆ.
೧೯೬೦ರ ಜನಪ್ರಿಯ ಬಾಲಿವುಡ್ ಭಯಾನಕ ಸಿನಿಮಾ , ಬೀಸ್‌ ಸಾಲ್‌ ಬಾದ್‌ ನಲ್ಲಿ ನಾಯಕ ಒಬ್ಬಳು ಸುಂದರ ಯುವತಿಗೆ ಬಿರುಗಾಳಿ ಮಳೆಯ ರಾತ್ರಿ ಲಿಫ್ಟ್‌ ಕೊಡುತ್ತಾನೆ. ಅವಳ ವರ್ತನೆಯು ತುಂಬ ನಿಗೂಢವಾಗಿರುತ್ತದೆ ಮತ್ತು ಪ್ರಶ್ನೆಗಳಿಗೆ ಗೊಂದಲಮಯವಾಗಿ ಉತ್ತರಿಸುತ್ತಾಳೆ. ಒಂದು ಗೇಟ್‌ ಬಳಿ ಬಿಡುವಂತೆ ಅವಳು ಹೇಳುತ್ತಾಳೆ. "ಆದರೆ ಅದೊಂದು ಶ್ಮಶಾನವಲ್ಲವೇ!" ಎಂದು ಅವನು
ಹೇಳುತ್ತಾನೆ. ಅವಳು ಅವನತ್ತ ನೋಡುತ್ತಾಳೆ, ನಿಗೂಢವಾಗಿ ನಗುತ್ತಾಳೆ ಮತ್ತು ಕಾರಿನಿಂದಿಳಿದು ಶ್ಮಶಾನದತ್ತ ನಡೆದುಹೋಗುತ್ತಾಳೆ. ಹತ್ತಿರ ಬರುತ್ತಿರುವಂತೆ ಗೇಟು ಅವಳಿಗೆ ತಾನಾಗಿಯೇ ತೆರೆದುಕೊಳ್ಳುತ್ತದೆ.
೧೯೪೨ರಲ್ಲಿ, ರೇಡಿಯೋ ನಾಟಕ ಕಾರ್ಯಕ್ರಮ ಸಸ್ಪೆನ್ಸ್‌ ನಲ್ಲಿ ಲ್ಯುಸಿಲ್ಲೆ ಫ್ಲೆಚರ್ನ ನಾಟಕ ದಿ ಹಿಚ್‌ ಹೈಕರ್‌ ಪ್ರಸಾರವಾಯಿತು, ಅದರಲ್ಲಿ ಓರ್ಸನ್‌ ವೆಲ್ಸ್‌ ಧ್ವನಿ ನೀಡಿದ್ದ. ಈ ನಾಟಕದಲ್ಲಿ ಚಾಲಕ ದೆವ್ವವಿರುತ್ತಾನೆ ಮತ್ತು ಒಬ್ಬ ಬಿಟ್ಟಿ ಸಾವರಿಗ ಬದುಕಿರುತ್ತಾನೆ ಎಂಬ ಕಟ್ಟುಕತೆಯ ಇನ್ನೊಂದು ಆವೃತ್ತಿಯನ್ನು ಒಳಗೊಂಡಿತ್ತು. ಒಬ್ಬ ಮನುಷ್ಯ ಕಾರು ಅಪಘಾತವೊಂದರಲ್ಲಿ ಭಾಗಿಯಾಗಿರುತ್ತಾರೆ. ಅದು ಮೊದಲು ಟೈರ್‌ ಪಂಕ್ಚರ್ ಆದ ಹಾಗೆ ಕಂಡಿರುತ್ತದೆ. ದಿ ಟ್ವಿಲೈಟ್‌ ಜೋನ್‌ ನ "ದಿ ಹಿಚ್‌ ಹೈಕರ್‌ " ಎಂಬ ಧಾರಾವಾಹಿ ಸೂಪರ್‌ನ್ಯಾಚುರಲ್‌ ಟಿವಿ ಸರಣಿಯ "ರೋಡ್‌ಕಿಲ್‌" ಧಾರಾವಾಹಿ, ಈ ಎರಡೂ ಈ ಭಿನ್ನ ಆವೃತ್ತಿಯ ಕತೆಯನ್ನು ಹೊಂದಿದ್ದ ಗಮನಾರ್ಹ ಟಿವಿ ಅವತರಣಿಕೆಗಳಾಗಿದ್ದವು.
ಅದೃಶ್ಯವಾಗುವ ಬಿಟ್ಟಿ ಸವಾರರ ಕತೆಯ ಕುರಿತು ಮೊದಲ ಸಮರ್ಪಕವಾದ ಅಧ್ಯಯನವನ್ನು ಅಮೆರಿಕದ ಜನಪದ ತಜ್ಞರಾದ ರಿಚರ್ಡ್‌ ಬಿಯರ್ಡ್‌ಸ್ಲೆ ಮತ್ತು ರೊಸಲೀ ಹ್ಯಾಂಕಿ ೧೯೪೨-೩ರಲ್ಲಿ ಕೈಗೊಂಡರು. ಅವರು ತಮಗೆ ಸಾದ್ಯವಿದ್ದಷ್ಟು ಈ ಬಗೆಯ ಕತೆಯನ್ನು ಸಂಗ್ರಹಿಸಿದರು ಮತ್ತು ಅವುಗಳನ್ನು ವಿಶ್ಲೇಷಿಸಲು ಪ್ರಯತ್ನಿಸಿದರು.
ಬಿಯರ್ಡ್‌ಸ್ಲೆ - ಹ್ಯಾಂಕಿ ಸಮೀಕ್ಷೆಯು ಅದೃಶ್ಯವಾಗುವ ಬಿಟ್ಟಿ ಸವಾರರ ಕುರಿತು ಅಮೆರಿಕಾದೆಲ್ಲೆಡೆಯಲ್ಲಿ ತಮ್ಮ ಅನುಭವಗಳನ್ನು ಬರೆದಿದ್ದ ೭೯ ಬರಹಗಳನ್ನು ಸಂಗ್ರಹಿಸಿದರು.
"ನಾಲ್ಕು ತೀವ್ರ ಭಿನ್ನ ಆವೃತ್ತಿಗಳು ಇವೆ, ಈ ಕತೆಗಳ ನಿರೂಪಣೆಯಲ್ಲಿ ಮತ್ತು ಅವರುಗಳ ಸಾರಾಂಶದಲ್ಲಿ ಎದ್ದುಕಾಣುವ ವ್ಯತ್ಯಾಸಗಳಿರುವುದರಿಂದ ಅವನ್ನು ಪ್ರತ್ಯೇಕಿಸಬಹುದು" ಎಂಬುದನ್ನು ಅವರು ಕಂಡುಕೊಂಡರು.
ಎ. ಬಿಟ್ಟಿ ಸವಾರ ವಾಹನ ಚಾಲಕರಿಗೆ ಒಂದು ವಿಳಾಸನ್ನು ನೀಡುತ್ತಾರೆ ಮತ್ತು ಅದರ ಮೂಲಕ ಚಾಲಕನಿಗೆ ತಾನು ಪ್ರೇತವೊಂದನ್ನು ಕರೆದುಕೊಂಡು ಹೋಗುತ್ತಿರುವೆ ಎಂಬುದು ತಿಳಿಯುತ್ತದೆ.
ಬಿಯರ್ಡ್‌ಸ್ಲೆ - ಹ್ಯಾಂಕಿಯವರು ಅಮೆರಿಕದ ೧೬ ರಾಜ್ಯಗಳಿಂದ ತೆಗೆದುಕೊಂಡ ಪ್ರತಿಕ್ರಿಯೆಗಳ ಸಮೀಕ್ಷೆಯಲ್ಲಿ ೪೯ ಮಾದರಿಗಳು ಈ ವರ್ಗಕ್ಕೆ ಸೇರಿದ್ದವು.
ಬಿ. ಬಿಟ್ಟಿ ಸವಾರ ಒಬ್ಬಳು ವಯಸ್ಸಾದ ಹೆಂಗಸಾಗಿದ್ದು, ಏನಾದರೂ ಕೇಡನ್ನು ಅಥವಾ ಅಂತ್ಯದ ಕುರಿತು ಭವಿಷ್ಯವಾಣಿ ನುಡಿಯುತ್ತಾಳೆ; ನಂತರ ಆಕೆಯ ಕುರಿತು ಚಾಲಕ ವಿಚಾರಿಸಿದಾಗ ಆಕೆ ಸತ್ತಿರುವುದಾಗಿ ತಿಳಿದುಬರುತ್ತದೆ.
ಒಂಬತ್ತು ಮಾದರಿಗಳು ಈ ವಿವರಣೆಗೆ ಸರಿಹೊಂದುತ್ತಿದ್ದವು ಮತ್ತು ಇವುಗಳಲ್ಲಿ ಎಂಟು ಚಿಕಾಗೋ ಆಸುಪಾಸಿನಲ್ಲಿ ಸಿಕ್ಕಿದ್ದವು. ಬಿಯರ್ಡ್‌ಸ್ಲೆ ಮತ್ತು ಹ್ಯಾಂಕಿ ಇದಕ್ಕೆ ಒಂದು ಸ್ಥಳೀಯ ಮೂಲವಿರುವುದನ್ನು ಸೂಚಿಸುತ್ತದೆ ಎಂದು ಭಾವಿಸಿದರು, ಅದು ಸುಮಾರು ೧೯೩೩ರ ಸುಮಾರಿಗೆ ಜರುಗಿದ್ದಾಗಿತ್ತು: ಈ ಮಾದರಿಗಳು ಬಿಟ್ಟಿ ಸವಾರರ ಕುರಿತ ಬಿ ಆವೃತ್ತಿಯ ಎರಡು ವರದಿಗಳು ಪ್ರಗತಿಯ ಶತಮಾನದ ಭಾಷ್ಯದಲ್ಲಿ ಕೇಡು ಸಂಭವಿಸುತ್ತದೆ ಎಂದು ಭವಿಷ್ಯ ನುಡಿದಿದ್ದವು ಮತ್ತು ಇನ್ನೊಂದು ವರ್ಲ್ಡ್'ಸ್ ಫೇರ್‌ ದಲ್ಲಿ ವಿಕೋಪ ಸಂಭವಿಸುತ್ತದೆ ಎಂಬುದನ್ನು ಮುನ್ಸೂಚನೆ ನುಡಿದಿತ್ತು. ಎಂದಿಗೂ ನಿಜವಾಗದ ಈ ಭವಿಷ್ಯವಾಣಿಗಳ ಪ್ರಾಸಂಗಿಕತೆಯು ಬಿಟ್ಟಿ ಸವಾರರ 'ಬಿ' ಆವೃತ್ತಿಯ ಮುಂದುವರೆದ ಭಾಗವು ಕಾಣಿಸಿಕೊಳ್ಳುವುದಕ್ಕೆ ಅಡ್ಡಿಯೇನೂ ಆಗಲಿಲ್ಲ. ಇದರಲ್ಲಿ ಒಂದು ಉತ್ತರದ ದ್ವೀಪವಾದ ಮಿಚಿಗನ್‌ ಸದ್ಯದಲ್ಲಿಯೇ ಮುಳುಗಲಿದೆ ಎಂದು ಹೇಳಿತ್ತು .
ಸಿ. ಮನರಂಜನೆ ನಡೆಯುವ ಸ್ಥಳವೊಂದರಲ್ಲಿ ಹುಡುಗಿಯೊಬ್ಬಳು ಸಿಗುತ್ತಾಳೆ, ಉದಾ: , ರಸ್ತೆಯ ಬದಲಿಗೆ ನೃತ್ಯ ಕಾರ್ಯಕ್ರಮ, ಅವಳು ಚಾಲಕನೊಂದಿಗೆ ತೆರಳಿದ ನಂತರ ವಸ್ತುವೊಂದನ್ನು ದಾರಿಯನ್ನು ಮತ್ತು ಗುರುತನ್ನು ತಿಳಿಸುವಂತೆ ತನ್ನ ಗೋರಿಯ ಮೇಲೆ ಇಟ್ಟು ಹೋಗಿರುತ್ತಾಳೆ.
ಈ ಭಿನ್ನ ಆವೃತ್ತಿಯ ಪ್ರತ್ಯೇಕ ನಿರೂಪಣೆಗಳಲ್ಲಿದ್ದ ಏಕರೂಪತೆಯನ್ನು ಗಮನಿಸಿದ ಬಿಯರ್ಡ್‌ಸ್ಲೆ ಮತ್ತು ಹ್ಯಾಂಕಿ ಇದರ ಜಾನಪದ ಅಧಿಕೃತತೆ ಕುರಿತು ಗಾಢವಾದ ಅನುಮಾನಗಳನ್ನು ವ್ಯಕ್ತಪಡಿಸುತ್ತಾರೆ.
ಬಿಯರ್ಡ್‌ಸ್ಲೆ ಮತ್ತು ಹ್ಯಾಂಕಿ ಒಂದು ಘಟನೆಯ ಕುರಿತು ವಿಶೇಷವಾಗಿ ಕುತೂಹಲ ತಾಳಿದರು , ಈ ಕತೆಯಲ್ಲಿ ಅದೃಶ್ಯವಾಗುವ ಬಿಟ್ಟಿ ಸವಾರರು ಸ್ಥಳೀಯ ಸೇಕ್ರೆಡ್‌ ಹಾರ್ಟ್‌ ಆರ್ಫನೇಜ್ ಎಂಬ ಅನಾಥಾಲಯವನ್ನು ಸ್ಥಾಪಿಸಿದ್ದ ದಿವಂಗತ ಮದರ್ ಕ್ಯಾಬ್ರಿನಿ ಎಂದು ಗುರುತಿಸಲಾಗಿತ್ತು, ಅವಳ ಕೆಲಸಗಳಿಂದಾಗಿ ಅವಳಿಗೆ ಜನರು ಪರಮಪದವನ್ನು ಅರ್ಪಿಸಿದ್ದರು. ಇದು 'ಬಿ' ಆವೃತ್ತಿಯ ಒಂದು ಉದಾಹರಣೆಯಾಗಿದ್ದು, ಅದು 'ಡಿ' ಆವೃತ್ತಿಯಾಗಿ ರೂಪಾಂತರಗೊಂಡಿದೆ ಎಂದು ಲೇಖಕರು ಭಾವಿಸಿದರು.
ಬಿಯರ್ಡ್‌ಸ್ಲೆ ಮತ್ತು ಹ್ಯಾಂಕಿ 'ಎ' ಆವೃತ್ತಿಯು ದಂತಕೆತಯ ಎಲ್ಲ ಅಗತ್ಯ ಅಂಶಗಳನ್ನು ಒಳಗೊಂಡಿದ್ದು, ಕತೆಯ ಮೂಲರೂಪಕ್ಕೆ ಅತ್ಯಂತ ಹತ್ತಿರವಿದೆ ಎಂದು ನಿರ್ಣಯಿಸಿದರು. 'ಬಿ' ಮತ್ತು 'ಡಿ' ಆವೃತ್ತಿಗಳು ಸ್ಥಳೀಯವಾಗಿ ರೂಪಾಂತರಗೊಂಡ ಆವೃತ್ತಿಗಳು, 'ಸಿ' ಆವೃತ್ತಿಯು ಪ್ರೇತದ ಒಂದು ಪ್ರತ್ಯೇಕ ಕತೆಯಾಗಿ ಬೆಳೆದಿದೆ, ನಂತರದ ಯಾವುದೋ ಘಟ್ಟದಲ್ಲಿ ಅದು ಅದೃಶ್ಯವಾಗುವ ಬಿಟ್ಟಿ ಸವಾರರ ಮೂಲ ಕತೆಯೊಂದಿಗೆ ಸೇರಿಕೊಂಡಿದೆ ಎಂದು ಅವರಿಬ್ಬರೂ ಭಾವಿಸಿದರು.
ಅವರ ನಿರ್ಣಯಗಳಲ್ಲಿ ಒಂದು ಅದೃಶ್ಯವಾಗುವ ಬಿಟ್ಟಿ ಸವಾರರ ಕತೆಗಳ ಮುಂದುವರಿಕೆಯಲ್ಲಿ ನಿಶ್ಚಿತವಾಗಿಯೂ ಕಂಡುಬರುತ್ತದೆ, ಅದೆಂದರೆ: ಬಹುತೇಕ ಪ್ರಕರಣಗಳಲ್ಲಿ, ಹಾಗೆ ಕರೆದುಕೊಂಡು ಹೋಗಲು ಕೋರುವ ಬಿಟ್ಟಿ ಸವಾರಿಗರು ಹೆಂಗಸಾಗಿರುತ್ತಾರೆ ಮತ್ತು ವಾಹನ ಚಲಾಯಿಸುವವರು ಗಂಡಸಾಗಿರುತ್ತಾರೆ. ಬಿಯರ್ಡ್‌ಸ್ಲೆ ಮತ್ತು ಹ್ಯಾಂಕಿ ಸಮೀಕ್ಷೆಯ ಮಾದರಿಗಳಲ್ಲಿ ಸುಮಾರು ೪೭ ಯುವತಿಯರ ದೆವ್ವಗಳು, ೧೪ ವಯಸ್ಸಾದ ಅಜ್ಜಿಯರ ದೆವ್ವಗಳು ಮತ್ತು ೧೪ ಸುಮಾರು ಮಧ್ಯವಯಸ್ಸಿನ ದೆವ್ವಗಳು ಆಗಿದ್ದವು.
ಅರ್ನೆಸ್ಟ್‌ ಡಬ್ಲ್ಯು ಬಾಗ್‌ಮನ್ ಅವರ ಟೈಪ್‌-ಆಂಡ್‌ ಮೋಟಿಫ್‌-ಇಂಡೆಕ್ಸ್‌ ಆಫ್‌ ದಿ ಫೋಕ್‌ಟೇಲ್ಸ್‌ ಆಫ್‌ ಇಂಗ್ಲೆಂಡ್‌ ಆಂಡ್ ನಾರ್ತ್‌ ಅಮೆರಿಕಾ) ಮೂಲ ಅದೃಶ್ಯವಾಗುವ ಬಿಟ್ಟಿ ಸವಾರರನ್ನು ಹೀಗೆ ಚಿತ್ರಿಸಿದೆ:
"ಯುವತಿಯ ಪ್ರೇತವೊಂದು ವಾಹನದಲ್ಲಿ ತಾನೂ ಬರುವುದಾಗಿ ಕೇಳಿಕೊಳ್ಳುತ್ತದೆ. ವಾಹನ ಹತ್ತಿ, ತಾನು ಹೋಗಬೇಕಿರುವ ವಿಳಾಸವನ್ನು ಹೇಳಿದ ನಂತರ, ವಾಹನ ಚಾಲಕನ ಗಮನಕ್ಕೇ ಬಾರದಂತೆ, ಚಲಿಸುತ್ತಿರುವ, ಮುಚ್ಚಿದ್ದ ವಾಹನದಿಂದ ಅದೃಶ್ಯವಾಗುತ್ತದೆ. ನಂತರ ಚಾಲಕ ಆ ವಿಳಾಸಕ್ಕೆ ಹೋಗಿ, ಆ ವ್ಯಕ್ತಿಯ ಕುರಿತು ಕೇಳಿದಾಗ, ಆಕೆ ಕೆಲವು ದಿನಗಳ ಹಿಂದೆ ತೀರಿಕೊಂಡಿದ್ದು ತಿಳಿದುಬರುತ್ತದೆ. (ಹೆಚ್ಚಿನವೇಳೆ ವಾಹನ ಅಪಘಾತದಲ್ಲಿ ಸತ್ತು ವರ್ಷದ ನಂತರ, ಇದೇ ರೀತಿಯಾಗಿ ಮರಳಿ ಕಾಣಿಸಿಕೊಳ್ಳುವ ಪ್ರಯತ್ನವನ್ನು ಆ ಪ್ರೇತ ಮಾಡಿರುವುದು ಚಾಲಕನಿಗೆ ತಿಳಿಯುತ್ತದೆ. ಅಲ್ಲದೇ ಬಹುತೇಕ ಸಂದರ್ಭಗಳಲ್ಲಿ, ಪ್ರೇತವು ಸ್ಕಾರ್ಫ್‌ ಅಥವಾ ಕೈಚೀಲವನ್ನು ಕಾರಿನಲ್ಲಿ ಬಿಟ್ಟುಹೋಗಿರುತ್ತದೆ.)"
ಇಲ್ಲಿ ಕೆಲವು ವಿದ್ಯಮಾನಗಳು ಧಾರ್ಮಿಕ ವಿವರಣೆಗಳೊಂದಿಗೆ ಮಿಶ್ರವಾಗಿವೆ, ಇದರಲ್ಲಿ ಇ೩೩೨.೩.೩.೨ ವರ್ಗೀಕರಣದ ಅದೃಶ್ಯವಾಗುವ ಬಿಟ್ಟಿಸವಾರರು ರಸ್ತೆಗೆ ಇಳಿದ ದೈವಗಳಾಗಿರುತ್ತವೆ. ಸಂತ ಕ್ರಿಸ್ಟೋಫರ್‌ನ ದಂತಕತೆಯು ಇದರಲ್ಲಿ ಒಂದೆಂದು ಪರಿಗಣಿತವಾಗಿದೆ. ಜೊತೆಗೆ ದೇವರು ರಸ್ತೆಯಲ್ಲಿ ಇಥಿಯೋಪಿಯನ್‌ ಅನ್ನು ಮುಖಾಮುಖಿಯಾದ ಫಿಲಿಪ್ ದಿ ಅಪೋಸ್ಟಲ್‌ ಕತೆಯನ್ನೂ ಕೆಲವೊಮ್ಮೆ ಹೀಗೆಯೇ ಅರ್ಥೈಸಲಾಗುತ್ತದೆ.
೧೯೭೫ರಲ್ಲಿ ಆಸ್ಟ್ರಿಯಾ-ಜರ್ಮನಿ ಗಡಿಭಾಗದಲ್ಲಿ ಹೀಗೆ ವಾಹನದಲ್ಲಿ ಕರೆದುಕೊಂಡು ಹೋಗಲು ಹೇಳಿದ ನಂತರ, ಭವಿಷ್ಯಹೇಳಿ, ಕಾರಿನಿಂದ ಅದೃಶ್ಯವಾದ ಕ್ರೈಸ್ತ ಸನ್ಯಾಸಿನಿಯರ ಹಲವಾರು ಕತೆಗಳು ವರದಿಯಾದವು. ಆ ವರ್ಷದ ಏಪ್ರಿಲ್ ೧೩ರಂದು, ೪೩-ವರ್ಷದ ಒಬ್ಬ ವ್ಯಾಪಾರಿಯು ತನ್ನ ಕಾರಿನಲ್ಲಿ ಕುಳಿತಿದ್ದ ವ್ಯಕ್ತಿಯೊಬ್ಬರು ಹೀಗೆ ಅದೃಶ್ಯವಾಗಿದ್ದನ್ನು ಗಮನಿಸಿ, ರಸ್ತೆಯ ತುದಿಗೆ ಕಾರನ್ನು ಚಲಾಯಿಸಿದ್ದರು. ಆಗ ಆಸ್ಟ್ರಿಯಾದ ಪೊಲೀಸರು ಈ ಬಗೆಯ ಕತೆಯನ್ನು ಬೇರೆ ಯಾರಾದರೂ ಮತ್ತೆ ವರದಿ ಮಾಡಿದರೆ ೨೦೦ ಡಾಲರ್‌ ದಂಡ ವಿಧಿಸುವುದಾಗಿ ಹೆದರಿಸಿದ್ದರು.
೧೯೭೯ರಲ್ಲಿ, ಅರ್ಕಾನ್ಸಸ್‌ನ ಲಿಟಲ್‌ ರಾಕ್‌ ಎಂಬಲ್ಲಿ, 'ಉತ್ತಮ ಉಡುಪು ತೊಟ್ಟಿದ್ದ ಮತ್ತು ಚಂದವಿದ್ದ ಯುವಕ'ನೊಬ್ಬ ಇಂತಹ ಚಟುವಟಿಕೆಗಳ ವಿರುದ್ಧ ಕಾನೂನು ಇದ್ದರೂ ವಾಹನಗಳಲ್ಲಿ ತನ್ನನ್ನು ಕರೆದುಕೊಂಡು ಹೋಗಬೇಕೆಂದು ಕೋರುತ್ತಿದ್ದ. ಸುರಕ್ಷಿತವಾಗಿ ಹತ್ತಿಸಿಕೊಂಡ ನಂತರ, ತನ್ನನ್ನು ಹತ್ತಿಸಿಕೊಂಡ ವ್ಯಕ್ತಿಗೆ ನಿಧಾನವಾಗಿ ಕ್ರಿಸ್ತ ಎರಡನೇ ಬಾರಿಗೆ ಬರಲಿದ್ದಾನೆ ಎಂಬ ವಿವರಗಳನ್ನು ಹೇಳುತ್ತಿದ್ದ. ಹೀಗೆ ಹೇಳಿದ ನಂತರ, ಆತ ಚಲಿಸುತ್ತಿರುವ ಕಾರಿನಿಂದಲೇ ಅದೃಶ್ಯನಾಗುತ್ತಿದ್ದ. 'ನೋಡಲು ಚಂದವಿದ್ದ ಯುವಕ' ಸುಮಾರು ಒಂದು ವರ್ಷದ ವರೆಗೆ ಹೀಗೆಯೇ ಮಾಡುತ್ತಿದ್ದ. ಆತನನ್ನು ಕೊನೆಯದಾಗಿ ಕಂಡಿದ್ದೆ ಎಂದು ವರದಿಯಾಗಿದ್ದು ೧೯೮೦ರ ಜುಲೈ ೬ರಂದು, ಅದೃಶ್ಯವಾಗುವ ಬಿಟ್ಟಿ ಸವಾರರು ಹೇಳುತ್ತಿದ್ದ ಭವಿಷ್ಯವಾಣಿಗಳು ಒಂದು ರೀತಿಯಲ್ಲಿ ಗೊಂದಲಮಯವಾದ ಹವಾಮಾನ ವರದಿಗಳಂತೆ ಇರುತ್ತಿತ್ತು. ತನ್ನ ಮಾತು ಕೇಳಿ ಚಿಂತಿತರಾಗುತ್ತಿದ್ದ ಚಾಲಕರಿಗೆ ಆತ 'ಮತ್ತೆ ಎಂದಿಗೂ ಮಳೆಯಾಗದು' ಹೇಳಿ ಒಂದೆರಡು ಕ್ಷಣದ ನಂತರ ವೇಗವಾಗಿ ಹೋಗುವ ಕಾರಿನಿಂದಲೇ ಅದೃಶ್ಯನಾಗುತ್ತಿದ್ದ. ಒಬ್ಬರು ಹೆಸರಾಂತ ಅರ್ಕಾನ್ಸಸ್‌ ಸ್ಟೇಟ್‌ ಟ್ರೂಪರ್‌ - ರಾಬರ್ಟ್‌ ರಾಟೆನ್ ಎನ್ನುವವರು ನಂತರ ಪತ್ರಿಕೆಗೆ ತಾವು ಈ ರೀತಿಯ ಎರಡು ವರದಿಗಳನ್ನು ದಾಖಲಿಸಿಕೊಂಡಿದ್ದಾಗಿ, ಆದರೆ ಅನಧಿಕೃತವಾಗಿ ಇನ್ನೂ ಹಲವಾರು ಇವೆ ಎಂಬುದು ತಮಗೆ ಗೊತ್ತಿದೆ ಎಂದು ಹೇಳಿದರು.
ಈ ಕತೆಯ ಒಂದು ಸಾಮಾನ್ಯ ಆವೃತ್ತಿಯಲ್ಲಿ ಅದೃಶ್ಯವಾಗುವ ಬಿಟ್ಟಿ ಸವಾರರು ಸಹಜ ಪ್ರಯಾಣಿಕರಂತೆಯೇ ತಾವು ತಲುಪಬೇಕಿರುವ ಸ್ಥಳ ಬಂದಾಗ ಇಳಿದು ಹೋಗುತ್ತಾರೆ. ಆದರೆ ಕಾರಿನಲ್ಲಿ ಏನೋ ವಸ್ತುವನ್ನು ಬಿಟ್ಟುಹೋಗುತ್ತಾರೆ ಅಥವಾ ಚಳಿ ಗಾಳಿಯಿಂದ ರಕ್ಷಿಸಿಕೊಳ್ಳಲು ವಾಹನ ಚಾಲಕರಿಂದ ಏನಾದರೂ ವಸ್ತ್ರವನ್ನು ಕೇಳಿ ಇಸಿದುಕೊಳ್ಳುತ್ತಾರೆ . ಜೊತೆಗೆ ಹೀಗೆ ಅದೃಶ್ಯವಾಗುವ ಬಿಟ್ಟಿ ಸವಾರರು ತಮ್ಮ ಕುರಿತು ಏನಾದರೂ ಮಾಹಿತಿಯನ್ನು ಹೇಳಿರುತ್ತಾರೆ. ಇದರಿಂದ ಪ್ರೋತ್ಸಾಹಿತರಾದ ವಾಹನ ಚಾಲಕ ನಂತರ ಅವರನ್ನು ಸಂಪರ್ಕಿಸಲು ಪ್ರಯತ್ನಿಸುತ್ತಾರೆ.
ಇಂತಹ ಕಥನಗಳಲ್ಲಿ, ಹಾಗೆ ಇಸಿದುಕೊಂಡ ವಸ್ತ್ರವು ನಂತರದಲ್ಲಿ ಹತ್ತಿರದ ಶ್ಮಶಾನದಲ್ಲಿ ಗೋರಿಯೊಂದರ ಬಳಿ ಕಾಣಿಸುತ್ತದೆ. ಈ ಕತೆಯ ಆವೃತ್ತಿಯಲ್ಲಿ ಮತ್ತು 'ಏನೋ ಮಾಹಿತಿ ನೀಡಿದ' ಕತೆಯ ಆವೃತ್ತಿಯಲ್ಲಿ, ವಾಹನ ಚಾಲಕರು ಅದೃಶ್ಯವಾದ ವ್ಯಕ್ತಿಯ ಕುಟುಂಬದವರನ್ನು ಸಂಪರ್ಕಿಸಿದಾಗ ಅವರ ಮನೆಯಲ್ಲಿ ಒಬ್ಬರು ಸತ್ತಿರುವುದು ತಿಳಿಯುತ್ತದೆ ಮತ್ತು ತಾವು ವಾಹನದಲ್ಲಿ ಕರೆದುಕೊಂಡ ಬಂದ ವ್ಯಕ್ತಿಗೂ ಮತ್ತು ಸತ್ತಿರುವ ವ್ಯಕ್ತಿಗೂ ಹೋಲಿಕೆಯಿದೆ ಎಂಬುದನ್ನು ಅರಿಯುತ್ತಾರೆ. ಹೆಚ್ಚಿನವೇಳೆ ಆ ವ್ಯಕ್ತಿ ಆಕಸ್ಮಿಕವಾಗಿ ಮರಣ ಹೊಂದಿರುತ್ತಾರೆ ಮತ್ತು ಅದೃಶ್ಯವಾಗುವ ಬಿಟ್ಟಿ ಸವಾರನನ್ನು ಈ ಚಾಲಕ ಭೇಟಿಯಾಗಿದ್ದು ಆ ವ್ಯಕ್ತಿಯ ಪುಣ್ಯತಿಥಿಯಂದು ಆಗಿರುತ್ತದೆ.
ಎಲ್ಲ ಬಗೆಯ ಅದೃಶ್ಯವಾಗುವ ಬಿಟ್ಟಿ ಸವಾರರು ಪುನಾರವರ್ತನೆಯಾಗುತ್ತವೆ ಎನ್ನಲಾದ ಪ್ರೇತಗಳನ್ನು ಒಳಗೊಂಡಿರುವುದಿಲ್ಲ. ಹವಾಯ್‌ನಲ್ಲಿ ಈ ಕತೆಯ ಒಂದು ಜನಪ್ರಿಯ ಆವೃತ್ತಿಯಲ್ಲಿ ದೇವತೆ ಪೇಲೆಯು ಅಜ್ಞಾತವೇಷದಲ್ಲಿ ರಸ್ತೆಗಳಲ್ಲಿ ತಿರುಗುತ್ತಿರುತ್ತಾಳೆ ಮತ್ತು ಒಳ್ಳೆಯ ಪ್ರಯಾಣಿಕರನ್ನು ಪುರಸ್ಕರಿಸುತ್ತಾಳೆ ಎಂಬ ನಂಬಿಕೆ ಇದೆ.
ಈ ಕತೆಯ ಇನ್ನಿತರ ಆವೃತ್ತಿಗಳಲ್ಲಿ ಬಿಟ್ಟಿಸವಾರರು ಹಾಗೆ ಅದೃಶ್ಯವಾಗುವ ಮೊದಲು ಭವಿಷ್ಯವಾಣಿಯನ್ನು ಉಸುರುತ್ತವೆ.
ಅದೃಶ್ಯವಾಗುವ ಬಿಟ್ಟಿ ಸವಾರರು ಕತೆಯು ಒಂದು ನಗರ ಕಟ್ಟುಕತೆ ಎಂದು ಹೇಳಬಹುದು. ಕತೆಯ ಪ್ರಕಾರ ವಾಹನಗಳಲ್ಲಿ ಪ್ರಯಾಣಿಸುತ್ತಿರುವವರಿಗೆ ಮಾರ್ಗಮಧ್ಯೆ ಒಬ್ಬರು ಬಿಟ್ಟಿ ಸವಾರ ತಮ್ಮನ್ನು ಹತ್ತಿಸಿಕೊಂಡು ಹೋಗುವಂತೆ ಕೋರಿ, ವಾಹನವನ್ನು ಏರಿ, ನಂತರ ಚಲಿಸುತ್ತಿರುವ ವಾಹನದಿಂದಲೇ ಏನೂ ಹೇಳದೇ ಅದೃಶ್ಯವಾಗುತ್ತಾರೆ. ಅದೃಶ್ಯವಾಗುವ ಬಿಟ್ಟಿ ಸವಾರರ ಕುರಿತು ಶತಮಾನಗಳಿಂದ ಹಲವಾರು ಕತೆಗಳಿವೆ. ವಿಶ್ವಾದ್ಯಂತ ಭಿನ್ನ ಆವೃತ್ತಿಯಲ್ಲಿ ಈ ಕತೆ ಕಂಡುಬರುತ್ತದೆ. ಈ ಕಟ್ಟುಕತೆಯ ಜನಪ್ರಿಯತೆ ಮತ್ತು ಬಹುಕಾಲದಿಂದ ಇರುವುದು ಸೇರಿ ಸಮಕಾಲೀನ ಜನಪ್ರಿಯ ಸಂಸ್ಕೃತಿಯಲ್ಲಿಯೂ ಇದು ಹರಡಲು ಸಾಧ್ಯವಾಗಿದೆ.
ಜಾನ್ ಹೆರಾಲ್ಡ್‌ ಬ್ರೂನ್‌ವಂಡ್‌ ಅವರ ದಿ ವ್ಯಾನಿಶಿಂಗ್ ಹಿಚ್‌ಹೈಕರ್‌ ಕೃತಿಯು ೧೯೮೧ರಲ್ಲಿ ಪ್ರಕಟವಾದ ನಂತರ ಈ ಪದದ ಕುರಿತು ಜನರ ತಿಳಿವಳಿಕೆಯು ಅಪಾರವಾಗಿ ಹೆಚ್ಚಿತು ಮತ್ತು ಇದು ನಂತರದಲ್ಲಿ ನಗರದ ಕಟ್ಟುಕತೆಗಳಲ್ಲಿ ಜನರ ಜಾಗೃತಿಯನ್ನು ಹೆಚ್ಚಿಸಲು ಸಹಾಯ ಮಾಡಿತು.
ಆಧುನಿಕ ಅದೃಶ್ಯವಾಗುವ ಬಿಟ್ಟಿ ಸವಾರರ ಮೂಲಮಾದರಿ ಹೀಗಿದೆ: ಕಾರಿನಲ್ಲಿ ಒಬ್ಬರೇ ಪ್ರಯಾಣಿಸುತ್ತಿರುವಾಗ, ಕಾರಿನ ಹೆಡ್‌ಲೈಟ್ ಬೆಳಕಿನಲ್ಲಿ ವ್ಯಕ್ತಿಯೊಂದು ನಿಂತಿರುವುದು ಕಾಣುತ್ತದೆ.
ಹಾಗೆ ನಿಂತ ವ್ಯಕ್ತಿ ಯಾವುದೋ ಸ್ಥಳಕ್ಕೆ ಡ್ರಾಪ್‌ ಕೇಳುವಂತೆ ತೋರುವ ಬಿಟ್ಟಿ ಸವಾರನಂತೆ ಕಾಣುತ್ತದೆ. ವಾಹನದಲ್ಲಿರುವ ವ್ಯಕ್ತಿ ನಿಂತು, ಕೆಳಗೆ ಕಂಡ ವ್ಯಕ್ತಿಗೆ ಅವರು ಹೋಗಬೇಕಾದಲ್ಲಿಗೆ ಬಿಡುವುದಾಗಿ ಹೇಳಿದಾಗ, ಕೆಳಗೆ ನಿಂತಿದ್ದ ವ್ಯಕ್ತಿ ವಾಹನವನ್ನು ಏರುತ್ತಾರೆ. ಪ್ರಯಾಣ ಮುಂದುವರೆಯುತ್ತದೆ. ಕೆಲವೊಮ್ಮೆ ಸಂಪೂರ್ಣ ಮೌನವಾಗಿಯೇ ಪ್ರಯಾಣ ಸಾಗುತ್ತದೆ. ಸ್ವಲ್ಪ ಹೊತ್ತಿನ ನಂತರ ವಾಹನ ಚಲಿಸುತ್ತಿರುವಾಗಲೇ ಆ ವ್ಯಕ್ತಿ ಅದೃಶ್ಯವಾಗಿರುತ್ತಾರೆ. ಅನೇಕ ಸಂದರ್ಭಗಳಲ್ಲಿ, ವಾಹನವು ಬಿಟ್ಟಿ ಸವಾರರು ಹೋಗಬೇಕಿರುವ ಸ್ಥಳ ತಲುಪಿದಾಗ ಅದೃಶ್ಯವಾಗಿರುತ್ತಾರೆ.
ಅಮೆರಿಕದ 'ನ್ಯೂಜರ್ಸಿ'ಯ ನೇವಾರ್ಕ್ ನಗರದಲ್ಲಿ ೧೯೬೩ ರ, ಆಗಸ್ಟ್, ೯ ರಂದು, ಜನಿಸಿದ, 'ವಿಟ್ನಿ ಹ್ಯೂಸ್ಟನ್' ಬಾಲ್ಯದ ದಿನಗಳಲ್ಲಿ 'ಚರ್ಚ್' ಗಳಲ್ಲಿ ಹಾಡಲು ಆರಂಭಿಸಿ, ಬಳಿಕ ಅಲ್ಲಿನ 'ನೈಟ್ ಕ್ಲಬ್' ಗಳಲ್ಲಿ ಹಾಡಿ ತಮ್ಮ ಪ್ರತಿಭೆಯಿಂದ ಹೆಸರುಗಳಿಸಿದರು. 'ಗಾಸ್ಪೆಲ್ ಗಾಯಕ', ಕಿಸ್ಸಿ ಹ್ಯೂಸ್ಟನ್ ಈಕೆಯ ತಂದೆ. ೧೯೮೫ ರಲ್ಲಿ 'ಶ್ರೇಷ್ಠ ಮಹಿಳಾ ಪಾಪ್ ಸಂಗೀತ ಗಾಯಕಿ'ಗೆ ದೊರಕುವ 'ಮೊದಲ ಆಲ್ಬಮ್' ಬಿಡುಗಡೆಗೊಂಡಿತು. ಅವರಿಗೆ 'ಮೊದಲ ಗ್ರ್ಯಾಮ್ಮಿ ಅವಾರ್ಡ್' ದೊರೆತದ್ದು, 'ಸೇವಿಂಗ್ ಆಲ್ ಮೈ ಲವ್ ಫಾರ್ ಯು' ಎಂಬ ನಂಬರ್ ಗೆ; ಇದರ ತರುವಾಯ ಹಲವಾರು ಪ್ರಶಸ್ತಿಗಳು ಅವರನ್ನು ಹುಡುಕಿಕೊಂಡು ಬಂದವು. ಹ್ಯೂಸ್ಟನ್, ಸ್ವಲ್ಪ ಸಮಯ 'ರೂಪದರ್ಶಿ'ಯಾಗಿ ಕೂಡ ಕೆಲಸ ಮಾಡಿದ್ದರು. ನಂತರ, ಖ್ಯಾತ ಸಂಗೀತ ನಿರ್ದೇಶಕ 'ಕ್ಲೈವ್‌ ಡೇವಿಸ್‌]]]]' ಅವರು ಆಕೆಯನ್ನು ಗುರುತಿಸಿ ಸ್ಥಳದಲ್ಲೇ ಆಕೆಯೊಂದಿಗೆ ಒಪ್ಪಂದಕ್ಕೆ ಸಹಿ ಮಾಡಿದರು.
೧೯೮೫ ರಲ್ಲಿ ಆಕೆಯ ಚೊಚ್ಚಲ ಆಲ್ಬಮ್‌ 'ವಿಟ್ನಿ ಹೂಸ್ಟನ್‌' ಅತ್ಯುತ್ತಮ ಮಾರಾಟದ ಆಲ್ಬಮ್‌ ಎನಿಸಿತು.
ಹ್ಯೂಸ್ಟನ್‌ ಅತಿಹೆಚ್ಚು ಪ್ರಶಸ್ತಿಗಳನ್ನು ಗೆದ್ದಿರುವ ಕಲಾವಿದೆಯೆಂದು 'ಗಿನ್ನೆಸ್‌ ವಿಶ್ವ ದಾಖಲೆಗಳ ಪುಸ್ತಕ' ಗುರುತಿಸಿದೆ.
'ವಿಟ್ನಿ ಹ್ಯೂಸ್ಟನ್' ಮದುವೆಯಾದದ್ದು, ಬಾಬಿ ಬ್ರೌನ್ ರವರ ಜೊತೆಯಲ್ಲಿ. ಆದರೆ ಗಂಡಹೆಂಡಿರ ಮಧ್ಯೆ ಸಾಮರಸ್ಯವಿಲ್ಲದೆ ಸನ್ ೨೦೦೭ ರಲ್ಲಿ ವಿವಾಹ ವಿಚ್ಛೇದನವಾಗಿತ್ತು. ೧೯೮೦ ರಿಂದ ೯೦ ರ ದಶಕದಲ್ಲಿ ಅತಿ ಹೆಚ್ಚು ಹೆಸರುಮಾಡಿದ ಗಾಯಕಿಯಾಗಿದ್ದರು. ತಮ್ಮ ವೃತ್ತಿಜೀವನದಲ್ಲಿ ಅತಿ ಉನ್ನತ ಶಿಖರವನ್ನೇರಿದ್ದರು.
'ಅಮೆರಿಕದ ಪಾಪ್ ಸಂಗೀತ ಪದ್ಧತಿ'ಯಲ್ಲಿ ತನ್ನ ಅದ್ಭುತ ಕಂಠಸಿರಿಯಿಂದ ಹಾಡುತ್ತಾ ಮುಗಿಲೆತ್ತರಕ್ಕೆ ಏರಿದ ಅತ್ಯಂತ ಜನಪ್ರಿಯ ಗಾಯಕಿಯಾಗಿ ಗುರುತಿಸಲ್ಪಟ್ಟಿರುವ ವಿಟ್ನಿ ಹ್ಯೂಸ್ಟನ್, ೮೦ ರ ದಶಕದಲ್ಲಿ 'ಐವಿಲ್ ಆಲ್ವೇಸ್ ಲವ್ ಯು' ಎಂಬ ಗೀತೆಯಿಂದ ಜನಪ್ರಿಯತೆಯ ಶಿಖರವನ್ನೇರಿದರು. ಅಂತಹದೇ ಹಲವಾರು ಗೀತೆಗಳನ್ನು ಹಾಡಿ ಜಗತ್ತಿನ ಎಲ್ಲಾ ವಯೋಮಾನದ ಸಂಗೀತ ರಸಿಕರ ಕಣ್ಮಣಿಯಾದರು. ಅತ್ಯಂತ ಹೆಚ್ಚಿನ ಪ್ರಶಸ್ತಿವಿಜೇತೆಯೆಂಬ ತಲೆಗರಿಯನ್ನು ತಮ್ಮದಾಗಿರಿಸಿಕೊಂಡಿದ್ದರು.
'ಬಾಡಿ ಗಾರ್ಡ್' ಎಂಬ 'ಬ್ಲಾಕ್ ಬಸ್ಟರ್' ಚಲನಚಿತ್ರದಲ್ಲಿ ಕೆವಿನ್ ಕಾಸ್ಟನರ್ ಎಂಬ ಹೆಸರಾಂತ ನಾಯಕನ ಜೊತೆ ಅಭಿನಯಿಸಿದ್ದರು.
’ಸ್ಪಾರ್ಕಲ್' ಮತ್ತೊಂದು ಇತ್ತೀಚಿನ ಹೊಸ ಚಲನಚಿತ್ರ,ದಲ್ಲಿ ತಮ್ಮ ನಟನೆಯನ್ನು ಪ್ರದರ್ಶಿಸಿದ್ದರು.
ಡ್ರಗ್ ಆರೋಪಕ್ಕೆ ಬಲಿಯಾಗುವ ಮೊದಲೇ ಇತ್ತೀಚೆಗೆ ಅವರ ಜನಪ್ರಿಯತೆ ಸ್ವಲ್ಪ ಕಡಿಮೆಯಾಗಿತ್ತು. ಆದರೂ ದೀರ್ಘ ಕಾಲ 'ಪಾಪ್ ಸಂಗೀತದ ಜಗತ್ತಿನ ರಾಣಿ' ಎಂಬ ಬಿರುದನ್ನು ಉಳಿಸಿಕೊಂಡ ಖ್ಯಾತಿಗೆ ಪಾತ್ರರಾಗಿದ್ದರು.
ಪುನರ್ಪುಳಿ ಮರ ನವೆಂಬರ್-ಫೆಬ್ರವರಿಯಲ್ಲಿ ಹೂವು ಬಿಟ್ಟು ಏಪ್ರಿಲ್-ಮೇ ತಿಂಗಳಲ್ಲಿ ಹಣ್ಣುಗಳು ಕೊಯ್ಲಿಗೆ ಸಿದ್ದವಾಗುತ್ತವೆ. ಸುಮಾರು ೧೫ ವರ್ಷಗಳ ಮರ ೩೦-೫೦ ಕಿ.ಗ್ರಾಂ ಹಣ್ಣು ನೀಡಬಲ್ಲದು. ದುಂಡಾದ ಮಾಗಿದ ಹಣ್ಣುಗಳು ೨.೫-೩.೦ ಸೆಂ.ಮೀ. ವ್ಯಾಸ ಹೊಂದಿದ್ದು ದಟ್ಟ ಕೆಂಪು/ನೇರಳೆಬಣ್ಣ ಮತ್ತು ತಿರುಳಿನಲ್ಲಿ ೩-೮ ದೊಡ್ಡ ಬೀಜಗಳಿರುತ್ತವೆ. ಕೋಕಂನಲ್ಲಿ ಗಂಡು ಮತ್ತು ಹೆಣ್ಣು ಮರಗಳಿದ್ದು ಗಂಡು ಮರದಲ್ಲಿ ಕಾಯಿ ಕಚ್ಚುವುದಿಲ್ಲ. ಆದರೆ ಬೀಜದ ಸಸಿಗಳಿಂದ ತೋಟ ಮಾಡಿದರೆ ಹೆಣ್ಣು ಹೂವುಗಳ ಪರಾಗ ಸ್ಪರ್ಶ ಕ್ರಿಯೆಗೆ ಗಂಡು ಮರಗಳು ಅಗತ್ಯ. ವಾಣಿಜ್ಯ ಉದ್ದೇಶದ ತೋಟಗಳಲ್ಲಿ ಸಾಮಾನ್ಯವಾಗಿ ಕಸಿಗಿಡಗಳನ್ನು ಬಳಸುತ್ತಾರೆ. ಕೋಕಂನಲ್ಲಿ ಬೀಜದಿಂದ ಬೆಳೆಸಿದ ಬೇರುಗಿಡಗಳಿಗೆ ಹೆಣ್ಣು ಗಿಡಗಳಿಂದ ತಂದ ೯ ತಿಂಗಳ ಬೆಳವಣಿಗೆಯ ಕಸಿಕೊಂಬೆಗಳನ್ನು ಉಪಯೋಗಿಸಿ ಮೆದುಕಾಂಡಕಸಿ ಮಾಡಿ ಕಸಿಗಿಡಗಳನ್ನು ಬೆಳೆಸುತ್ತಾರೆ. ಅಕ್ಟೋಬರ್ ತಿಂಗಳು ಕಸಿಕಟ್ಟಲು ಸೂಕ್ತ ಕಾಲ. ಒಂದು ಎಕರೆ ಪ್ರದೇಶಕ್ಕೆ ೬ ಮೀ. ೬ ಮೀ. ಅಂತರದಲ್ಲಿ ೧೧೦-೧೧೫ ಕಸಿ ಗಿಡಗಳು ಬೇಕಾಗುತ್ತವೆ.
ಕೋಕಂ ತಿರುಳನ್ನು ಹುಣಸೆ ಹುಳಿಗೆ ಪರ್ಯಾಯವಾಗಿ ಬಳಸಬಹುದು. ಪ್ರತಿ ೧೦೦ ಗ್ರಾಂ ತಿರುಳಿನಿಂದ ೮೦ ಗ್ರಾಂ ತೇವಾಂಶ, ೨.೪ ಗ್ರಾಂ ಆಂತೊಸಯನಿನ್, ೧.೦ ಗ್ರಾಂ ಸಸಾರಜನಕ, ೧.೭ ಗ್ರಾಂ ಟ್ಯಾನಿನ್, ೪.೧ ಗ್ರಾಂ ಸಕ್ಕರೆ, ೧.೪ ಗ್ರಾಂ ಕಚ್ಚಾಕೊಬ್ಬು, ೦.೯ ಗ್ರಾಂ ಪೆಕ್ಟಿನ್ ಮತ್ತು ೫.೯ ಗ್ರಾಂ ಆರ್ಗಾನಿಕ್ ಆಮ್ಲ ದೊರೆಯುತ್ತದೆ. ಇದನ್ನು ಆಹಾರದಲ್ಲಿ ಬಳಕೆ ಮಾಢಬಹುದು. ಸಿರಪ್‌, ಪಾನೀಯ, ಸಾರು, ತಂಬುಳಿಗಳ ರೂಪದಲ್ಲಿ ಬಳಸುತ್ತಾರೆ. ಮಹಾರಾಷ್ಟ್ರದ ಕೊಂಕಣ್‌ ಪ್ರದೇಶ ಮತ್ತು ಗೋವಾಗಳಲ್ಲಿ ಹಣ್ಣಿನ ಸಿಪ್ಪೆಯನ್ನು ಅಡುಗೆಯಲ್ಲಿ ವ್ಯಾಪಕವಾಗಿ ಬಳಸುತ್ತಾರೆ. ಹಣ್ಣಿಗೆ ಬಾಯಾರಿಕೆ ನೀಗುವ ವಿಶೇಷ ಗುಣವಿದೆ. ಮಣ್ಣಿನ ಪಾತ್ರೆಯಲ್ಲಿ ಪುನರ್ಪುಳಿ ಹಣ್ಣಿನ ಒಣ ಸಿಪ್ಪೆಗಳನ್ನು ಹಾಕಿಟ್ಟು, ಹತ್ತಿಬಟ್ಟೆಯಿಂದ ಮಡಕೆಯ ಬಾಯನ್ನು ಬಿಗಿದಿಟ್ಟರೆ ಮೂರು ವರುಷವಾದರೂ ತಾಜಾ ಆಗಿಯೇ ಉಳಿಯುತ್ತದೆ ಎನ್ನಲಾಗಿದೆ.
ಮಧ್ಯಮ ಗಾತ್ರದ ಮರ ಇದು; ಸುಮಾರು 10 ಮೀ ಎತ್ತರಕ್ಕೆ ಬೆಳೆಯುತ್ತದೆ. ಹಣ್ಣುಗಳು 2-4 ಸೆಂಮೀ ವ್ಯಾಸದ ಚೆಂಡುಗಳಂತಿವೆ. ಮಾಗಿದಾಗ ಕಡುನೀಲಿ ಬಣ್ಣ ತಳೆಯುತ್ತವೆ. ಒಳಗೆ ರಸಭರಿತ ತಿರುಳೂ 5-8 ಬೀಜಗಳೂ ಇವೆ. ಹಣ್ಣಿಗೆ ಸುವಾಸನಾಯುಕ್ತ ಸ್ವಾದವೂ ಸಿಹಿಮಿಶ್ರಿತ ಹುಳಿ ರುಚಿಯೂ ಉಂಟು. ಹಣ್ಣಿನ ಸಿಪ್ಪೆಯನ್ನು ತಿರುಳಿನ ರಸದಲ್ಲಿ ಕೆಲಕಾಲ ನೆನೆಯಿಕ್ಕಿ ತೆಗೆದು ಬಿಸಿಲಿನಲ್ಲಿ ಒಣಗಿಸಿ ಕೋಕಮ್ ಎಂಬ ಹುಳಿಯನ್ನು ತಯಾರಿಸಲಾಗುತ್ತದೆ. ಇದರಲ್ಲಿ ಶೇ. 10 ಮ್ಯಾಲಿಕ್ ಆಮ್ಲ, ಕೊಂಚ ಮೊತ್ತದ ಸಿಟ್ರಿಕ್ ಅಥವಾ ಟಾರ್ಟಾರಿಕ್ ಆಮ್ಲ ಇದೆ.
ಮುರುಗಲ ಹಣ್ಣು, ಕೋಕಂ ಅಥವಾ ಪುನರ್ಪುಳಿ ಬೆಳೆಯು ಭಾರತದ ಪಶ್ಚಿಮಘಟ್ಟ ಪ್ರದೇಶಗಳ ನಿತ್ಯಹರಿದ್ವರ್ಣ ಕಾಡುಗಳಲ್ಲಿ ನೈಸರ್ಗಿಕವಾಗಿ ಬೆಳೆಯುತ್ತಿದ್ದು ನೆಡುತೋಪು ಬೆಳೆಯಾಗಿ ಬೆಳೆಯಲು ಸೂಕ್ತವಾದ ಅಪ್ರಧಾನ ಹಣ್ಣು ಅಥವಾ ಸಾಂಬಾರು ಬೆಳೆ. ಇದರ ಉಗಮ ಸ್ಥಾನ ಭಾರತ. ವೈಜ್ಞಾನಿಕವಾಗಿ ಇದನ್ನು ಗಾರ್ಸಿನಿಯಾ ಇಂಡಿಕ ಎಂದು ಕರೆಯಲಾಗುತ್ತಿದ್ದು ಇದು ಗಟ್ಟಿಫೆರೆ ಕುಟುಂಬಕ್ಕೆ ಸೇರಿದೆ. ಇದು ಶೀಘ್ರವಾಗಿ ೧೦-೧೫ ಮೀ. ಎತ್ತರಕ್ಕೆ ಬೆಳೆಯುವ ಗಡಸು ಮರವಾಗಿದ್ದು, ಬಾಗಿರುವ ರೆಂಬೆಗಳನ್ನು ಹೊಂದಿರುತ್ತದೆ.
ಮುರುವನ ಹುಳಿ, ಮೂರ್ಗಿನಹುಳಿ ಮರ, ಬಿರಿಂಡ ಪರ್ಯಾಯನಾಮಗಳು. ಉಪಾಗಿ , ಮಂಗೊಸ್ಟೀನ್, ದೇವನಹುಳಿ, ದೇವಗರಿಗೆ ಮುಂತಾದ ಮರಗಳಿಗೆ ಹತ್ತಿರ ಸಂಬಂಧಿಯಾದ ಇದು ಅವುಗಳಂತೆಯೇ ಗಾರ್ಸೀನಿಯ ಎಂಬ ಜಾತಿಗೆ ಸೇರಿದೆ. ಕರ್ನಾಟಕದ ಮತ್ತು ಕೇರಳದ ವೈನಾಡಿನ ಕಾಡುಗಳಲ್ಲಿ ಇದು ಸ್ವಾಭಾವಿಕವಾಗಿ ಬೆಳೆಯುತ್ತದೆ. ಮಹಾರಾಷ್ಟ್ರದ ಕೊಂಕಣ ಸೀಮೆಯಲ್ಲೂ ತಮಿಳುನಾಡಿನ ನೀಲಗಿರಿ ಶ್ರೇಣಿಗಳಲ್ಲೂ ಇದನ್ನು ಬೆಳೆಸುವುದುಂಟು.
ಮೂರ್ಗಿನಹುಳಿಹಣ್ಣಿನ ಬೀಜದಿಂದ ಕೋಕಮ್ ಬೆಣ್ಣೆಯನ್ನು ಪಡೆಯಬಹದು. ಖಾದ್ಯಯೋಗ್ಯವಾಗಿರುವ ಈ ಬೆಣ್ಣೆಯನ್ನು ಹಾಗೆಯೇ ಸೇವಿಸುವುದಲ್ಲದೆ ತುಪ್ಪದೊಂದಿಗೆ ಮಿಶ್ರಮಾಡಿ ಬಳಸುವುದುಂಟು. ಇದು ಶಕ್ತಿವರ್ಧಕ, ತಂಪುಕಾರಕ, ಪ್ರತಿಬಂಧಕವೆಂದು ಹೆಸರಾಗಿದೆ. ಇದನ್ನು ಮುಲಾಮಿನ ರೂಪದಲ್ಲಿ ಕೈ, ತುಟಿ ಬಿರುಕುಗಳ ಚಿಕಿತ್ಸೆಯಲ್ಲಿ ಉಪಯೋಗಿಸುವುದಿದೆ. ಬೆಣ್ಣೆ ತೆಗೆದಮೇಲೆ ಉಳಿಯುವ ಹಿಂಡಿ ಗೊಬ್ಬರವಾಗಿ ಉಪಯುಕ್ತ.
ಹಣ್ಣು ಜಂತುನಾಶಕ, ಹೃದಯೋತ್ತೇಜಕವಾಗಿದೆಯಲ್ಲದೆ ಮೂಲವ್ಯಾಧಿ, ಆಮಶಂಕೆಗಳಿಗೂ ಔಷಧಿಯಾಗಿದೆ. ಹಣ್ಣಿನ ರಸ ಪಿತ್ತಹರ.
ಆಂಡ್ರ್ಯೂ ಜಾನ್ಸನ್ ಯುವಕನಾಗಿದ್ದಾಗಲೇ ಕಾರ್ಮಿಕಪಕ್ಷವೊಂದನ್ನು ಸ್ಥಾಪಿಸಿದ. ಪಕ್ಷ ಅವನನ್ನು ಮೊದಲು ಗ್ರೀನ್‍ವಿಲ್ ನಗರದ ಪೌರಪ್ರಮುಖನನ್ನಾಗಿ , ತರುವಾಯ ಪೌರ ಅಧ್ಯಕ್ಷನನ್ನಾಗಿ ಚುನಾಯಿಸಿತು. 1835-1843ರಲ್ಲಿ ಟೆನಸೀ ರಾಜ್ಯದ ಪ್ರತಿನಿಧಿಗಳ ಸಭೆಗೆ ಎರಡು ಬಾರಿ ಸದಸ್ಯನಾಗಿ ಹಾಗೂ ಒಕ್ಕೂಟ ಸೆನೆಟ್ ಸದನಕ್ಕೆ ಒಂದು ಬಾರಿ ಸದಸ್ಯನಾಗಿ ಆಂಡ್ರ್ಯೂ ಆಯ್ಕೆಯಾದ. ಆ ಕಾಲದಲ್ಲಿ ಅವನು ಶ್ರೀಮಂತ ವಿಗ್ ಪಕ್ಷವನ್ನು ಬೊಟ್ಟು ಡೆಮೊಕ್ರಾಟ್ ಪಕ್ಷ ಸೇರಿ, ಟೆನಸೀ ಬೆಟ್ಟಗಾಡಿನ ಮತ್ತು ಸಾಮಾನ್ಯ ರೈತರ ಪ್ರತಿನಿಧಿಯಾಗಿ ನಿಂತ. 1843-1853ರಲ್ಲಿ ಟೆನಸೀ ರಾಜ್ಯದ ಪೂರ್ವ ಜಿಲ್ಲೆಯ ಪರವಾಗಿ ಕಾಂಗ್ರೆಸ್ ಸದಸ್ಯನಾದ. ಅವನನ್ನು ಚುನಾವಣೆಗಳಲ್ಲಿ ಸೋಲಿಸಲಾಗದ ವಿಗ್ ಪಕ್ಷ, ಚುನಾವಣೆಯಲ್ಲಿ ಅಕ್ರಮ ಕೈವಾಡ ನಡೆಸಿ 1853ರಲ್ಲಿ ಅವನನ್ನು ಆ ಚುನಾವಣಾಕ್ಷೇತ್ರದಿಂದ ಹೊರಡಿಸಿತು. ಜಾನ್ಸನ್ ಅಧೀರನಾಗಲಿಲ್ಲ. ತನ್ನ ಛಲ ಸಾಧಿಸಲು ಟೆನಸೀ ರಾಜ್ಯದ ಗವರ್ನರ್ ಸ್ಥಾನಕ್ಕೆ ಅಭ್ಯರ್ಥಿಯಾಗಿ ನಿಂತು ಬಹುಮತದಿಂದ ಚುನಾಯಿತನಾದ. ತನ್ನ ಸಾರ್ವತ್ರಿಕ ಶಿಕ್ಷಣ ಕಾರ್ಯನೀತಿಯಿಂದಾಗಿ 1855ರಲ್ಲಿ ಮತ್ತೆ ಗವರ್ನರ್ ಆದ.
ಏಬ್ರಹಾಂ ಲಿಂಕನ್ 1860ರಲ್ಲಿ ರಾಷ್ಟ್ರಾಧ್ಯಕ್ಷನಾದ. ಅಮೆರಿಕದ ಅಂತರ್ಯುದ್ಧದಲ್ಲಿ ಆಂಡ್ರ್ಯೂ ಜಾನ್ಸನ್ ಲಿಂಕನನ ಕಾರ್ಯನೀತಿಗೆ ಬೆಂಬಲ ನೀಡಿ ನೀಗ್ರೋ ಗುಲಾಮಗಿರಿಯನ್ನು ಪ್ರತಿಭಟಿಸಿದ. ಒಕ್ಕೂಟದಿಂದ ಪ್ರತ್ಯೇಕಗೊಂಡ ಹನ್ನೊಂದು ದಕ್ಷಿಣ ರಾಜ್ಯಗಳಲ್ಲಿ ಒಂದಾದ ಟೆನಸೀ ರಾಜ್ಯವೂ ಆ ರೀತಿ ತೀರ್ಮಾನಿಸಿದಾಗ ಅದನ್ನು ಪ್ರತಿಭಟಿಸಿದ. ದಕ್ಷಿಣ ರಾಜ್ಯಗಳ ಸದಸ್ಯರ ಪೈಕಿ ಹಾಗೆ ಮಾಡಿದವನು ಜಾನ್ಸನ್ ಒಬ್ಬನೆ. ಲಿಂಕನನ ಒಕ್ಕೂಟ ಪಕ್ಷಕ್ಕೆ ಅವನು ನಿಷ್ಠನಾಗಿದ್ದ. ಅವನ ನಿಷ್ಠೆಯನ್ನು ಮೆಚ್ಚಿ ಏಬ್ರಹಾಂ ಲಿಂಕನ್ ಅವನನ್ನು ಅಂತರ್ಯುದ್ಧದ ಕಾಲದಲ್ಲಿ ಟೆನಸೀ ರಾಜ್ಯದ ಸೇನಾ ಗವರ್ನರ್ ಆಗಿ ನೇಮಿಸಿದ . ಎರಡು ವರ್ಷಕಾಲ ಈ ಹುದ್ದೆಯಲ್ಲಿದ್ದು ಆ ಸಂದಿಗ್ಧ ಪರಿಸ್ಥಿತಿಯಲ್ಲಿ ದಕ್ಷತೆಯಿಂದ ಕೆಲಸಮಾಡಿದ. 1864ರ ಚುನಾವಣೆಯಲ್ಲಿ ಲಿಂಕನ್ ಮತ್ತೆ ರಾಷ್ಟ್ರಾಧ್ಯಕ್ಷನಾದ. ಆಗ ತಾನೆ ರಿಪಬ್ಲಿಕನ್ ಪಕ್ಷಕ್ಕೆ ಸೇರಿಕೊಂಡಿದ್ದ ಜಾನ್ಸನ್ ಉಪಾಧ್ಯಕ್ಷನಾದ.
ಜನನ 1808ರ ಡಿಸೆಂಬರ್ 29ರಂದು, ಉತ್ತರ ಕ್ಯಾರೊಲೈನ ರಾಜ್ಯದ ರಾಜಧಾನಿಯಾದ ರಾಲಿಯಲ್ಲಿ. ತಂದೆ ಚರ್ಚಿನ ಬಡ ಸೇವಕ. ಜಾನ್ಸನ್ ಚಿಕ್ಕವನಾಗಿದ್ದಾಗಲೆ ತಂದೆ ಮರಣ ಹೊಂದಿದ. 10ನೆಯ ವಯಸ್ಸಿನಲ್ಲಿ ಜಾನ್ಸನ್ ಚಿಪ್ಪಿಗನೊಬ್ಬನ ಬಳಿ ಅಭ್ಯಾಸಿಯಾಗಿ ಸೇರಿದ. ಶಾಲೆಯಲ್ಲಿ ಕ್ರಮವಾಗಿ ವ್ಯಾಸಂಗ ಮಾಡಲಿಲ್ಲ. ಕೆಲಸದ ಬಿಡುವಿನಲ್ಲಿ ಕಲಿಯಲು ಯತ್ನಿಸಿದ. 1826ರಲ್ಲಿ ತಾಯಿ ಮಲತಂದೆಯರು ಟೆನಸೀ ರಾಜ್ಯದ ಪೂರ್ವಭಾಗದಲ್ಲಿರುವ ಪರ್ವತಗಳ ನಡುವಣ ಗ್ರೀನ್‍ವಿಲ್ ನಗರದಲ್ಲಿ ನೆಲೆಸಿದರು. ಅಲ್ಲಿ ಯುವಕ ಜಾನ್ಸನ್ ಹೊಲಿಗೆ ಅಂಗಡಿ ಇಟ್ಟ. 1827ರ ಮೇ 17ರಂದು ಎಲಿಜಾ ಮ್ಯಾಕ್ ಕಾರ್ಡಲಳನ್ನು ಮದುವೆಯಾದ. ಆಕೆ ಅವನಿಗೆ ಬರೆಹ, ಲೆಕ್ಕ ಕಲಿಸಿದಳು.
ಅನಂತರ ಅವನು ಸೆನೆಟ್ ಸದಸ್ಯನಾಗಿ ಚುನಾಯಿತನಾಗಿ , ಸುಂಕಗಳ ಇಳಿತಾಯ, ನೀಗ್ರೋ ಗುಲಾಮರ ವಿರುದ್ಧ ಚಳುವಳಿಯ ದಮನ-ಇವುಗಳಿಗೆ ಬೆಂಬಲ ನೀಡಿದ. ಆದರೆ ರಾಷ್ಟ್ರದ ಪಶ್ಚಿಮಭಾಗದ ಭೂಮಿಗಳನ್ನು ಅಲ್ಲಿ ನೆಲಸಿದವರಿಗೆ ಉಚಿತವಾಗಿ ನೀಡುವ ಅಧಿನಿಯಮಕ್ಕೆ ಬೆಂಬಲ ನೀಡಿ ದಕ್ಷಿಣ ರಾಜ್ಯಗಳಲ್ಲಿ ತನ್ನ ಬೆಂಬಲಿಗರ ವಿಶ್ವಾಸವನ್ನು ಕಳೆದುಕೊಂಡ.
'ಆಂಡ್ಯ್ರೂ ಜಾನ್ಸನ್' - ಅಮೆರಿಕ ಸಂಯುಕ್ತ ಸಂಸ್ಥಾನಗಳ 17ನೆಯ ಅಧ್ಯಕ್ಷ. 1865ರಲ್ಲಿ ಲಿಂಕನ್ ಕೊಲೆಯಾದ ಸಮಯದಲ್ಲಿ . 6 ವಾರ ಮಾತ್ರವೇ ಉಪಾಧ್ಯಕ್ಷನಾಗಿದ್ದ ಜಾನ್ಸನ್ ಏಪ್ರಿಲ್ 15ರಂದು ರಾಷ್ಟ್ರಾಧ್ಯಕ್ಷನಾಗಿ ಅಧಿಕಾರ ಸ್ವೀಕರಿಸಿದ.
ಲೋಹಗಾಂವ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಹುಲ್ಲೂರ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಸಿದ್ದನಾಥ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ರಾಜನಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭಾರತದ ಆನೆಗಳು ಏಷ್ಯಾದ ಪ್ರಮುಖ ಸ್ಥಳಗಳಲ್ಲಿ ತಮ್ಮ ಮೂಲ ನೆಲೆವಾಸ ಕಂಡುಕೊಂಡಿವೆ: ಭಾರತ, ನೇಪಾಳ, ಬಾಂಗ್ಲಾದೇಶ, ಭೂತಾನ, ಮಯನ್ಮಾರ್, ಥೈಲ್ಯಾಂಡ್, ಮಲಯಾ ದ್ವೀಪ, ವಿಯೆಟ್ನಾಮ್, ಕಾಂಬೊಡಿಯಾ, ಲಾವೊಸ್, ಮತ್ತು ಚೀನಾ ಪ್ರಮುಖ ಆವಾಸ ಸ್ಥಾನಗಳಾಗಿವೆ. ಅವುಗಳು ಹುಲ್ಲುಗಾವಲು,ಒಣ ಎಲೆಕಾಡುಗಳು,ತೇವ ಎಲೆಕಾಡುಗಳು,ಸದಾ ಹಸಿರು ಮತ್ತು ಅರೆ ಹರಿದ್ವರ್ಣ ಕಾಡುಗಳಲ್ಲಿ ತಮ್ಮ ವಾಸಸ್ಥಾನ ಮಾಡಿಕೊಂಡಿವೆ. ಆಗ ೧೯೯೦ ರಲ್ಲಿ ಅವುಗಳ ಅಂದಾಜು ಸಂಖ್ಯಾಗಾತ್ರವು ರಷ್ಟಾಗಿತ್ತು.
೧೦೦–೧೨೫ ನೇಪಾಳದಲ್ಲಿ, ಕೆಲವು ಅಂದಾಜು ಸೀಮಿತ ಪ್ರದೇಶಗಳಲ್ಲಿ ಮತ್ತು ನಿರ್ಬಂಧಿತ ಕೆಲವು ಸಂರಕ್ಷಿತ ತೆರೈ ಭೂಪ್ರದೇಶಗಳಲ್ಲಿ ಕಾಣಸಿಗುತ್ತವೆ. ಇದು ಭಾರತದ ಗಡಿಯೊಂದಿಗೆ ಹೊಂದಿಕೊಂಡಿದೆ. ನಂತರ ೨೦೦೨ ರಲ್ಲಿ ಈ ಅಂದಾಜು ೧೦೬ ರಿಂದ ೧೭೨ರಷ್ಟಾಗಿತ್ತು.ಇದರಲ್ಲಿ ಸ್ಥಳೀಯ ಮತ್ತು ವಲಸೆ ಬಂದ ಆನೆಗಳೂ ಸೇರಿವೆ.ಇವುಗಳಲ್ಲಿ ಬಹುತೇಕ ಬಾರ್ಡಿಯಾ ನ್ಯಾಶನಲ್ ಪಾರ್ಕ್ ನಲ್ಲಿ ಕಂಡು ಬರುತ್ತವೆ.
೫೦೦–೧,೦೦೦ ಲಾವೊಸ್ ನಲ್ಲಿ, ಇವು ಸಾಮಾನ್ಯವಾಗಿ ವಿಸ್ತಾರ ರೂಪದಲ್ಲಿ ಕಾಡು ಪ್ರದೇಶದಲ್ಲಿ ಅಲ್ಲಲ್ಲಿ ವಿಂಗಡಿಸಲ್ಪಟ್ಟಿವೆ.ಕಾಡಿನ ಎತ್ತರ ಮತ್ತು ಇಳಿಜಾರಿನ ಪ್ರದೇಶಗಳೆರಡರಲ್ಲಿಯೂ ಉಳಿದಿವೆ;
೨,೫೦೦–೩,೨೦೦ ಥೈಲ್ಯಾಂಡ್ ನಲ್ಲಿ, ಪ್ರಮುಖವಾಗಿ ಮಯನ್ಮಾರ್ ನ ಗಡಿಗುಂಟ ಇರುವ ಪರ್ವತ ಶ್ರೇಣಿಯಲ್ಲಿ ಕಂಡುಬರುತ್ತವೆ.ದಕ್ಷಿಣದ ದ್ವೀಪ ಪ್ರದೇಶದಲ್ಲಿ ವಿರಳ ಸಂಖ್ಯೆಯಲ್ಲಿರುವ ಆನೆಗಳು ಕಾಣಿಸುತ್ತವೆ;
೪,೦೦೦–೫,೦೦೦ ಮಯನ್ಮಾರ್ ನಲ್ಲಿ, ಹೆಚ್ಚಾಗಿ ಆನೆಗಳ ಸಂಖ್ಯೆಯು ದೊಡ್ಡ ಪ್ರಮಾಣದಲ್ಲಿ ವಿಂಗಡಿಸಲ್ಪಟ್ಟಿದೆ.ಉತ್ತರ ಮತ್ತು ಪಶ್ಚಿಮ ಪರ್ವತ ಶ್ರೇಣಿಗಳಲ್ಲಿ ಅಂದರೆ ಮಯನ್ಮಾರ್ ಕೇಂದ್ರ ಭಾಗವಾದ ಪೆಗು ಯೊಮಾ/೦} , ಟೆನೆಸಿರಿಯಮ್ ಮತ್ತುಶಾನ್ ಸ್ಟೇಟ್ ಪ್ರದೇಶಗಳಲ್ಲಿ ಕಂಡು ಬರುತ್ತವೆ;
ಈಶಾನ್ಯದಲ್ಲಿ — ನೇಪಾಳದ ಪೂರ್ವ ಭಾಗ ಮತ್ತು ಉತ್ತರದ ಪಶ್ಚಿಮ ಬಂಗಾಲದ ಮೂಲಕ ಪಶ್ಚಿಮದ ಆಸ್ಸಾಂ ಅದಲ್ಲದೇ ಹಿಮಾಲಯದ ಪರ್ವತ ಶ್ರೇಣಿಗಳಲ್ಲಿ ಮಿಶ್ಮಿ ಬೆಟ್ಟಗಳು, ಇದು ಪೂರ್ವದ ಅರುಣಾಚಲ ಪ್ರದೇಶದ ವರೆಗೆ ವಿಸ್ತರಿಸುತ್ತದೆ, ಆಸ್ಸಾಂನ ಬಯಲು ಪ್ರದೇಶದ ಪ್ರಸ್ಥ ಭೂಮಿ ಅದಲ್ಲದೇ ನಾಗಾಲ್ಯಾಂಡ್ ನ ಬೆಟ್ಟ ಪ್ರದೇಶ, ಇದು ಗಾರೊ ಬೆಟ್ಟಗಳ ಮೇಘಾಲಯವನ್ನು ಒಳಗೊಂಡಿದೆ. ಇದು ಅನಂತರ ಖಾಸಿ ಬೆಟ್ಟಗಳ ಮೂಲಕ ಹಾದು ಹೋಗುತ್ತದೆ, ಹೀಗೆ ಇದು ಬ್ರಹ್ಮಪುತ್ರದ ಪ್ರಸ್ಥಭೂಮಿಯ ಭಾಗಗಳನ್ನೊಳಗೊಂಡಿದೆ.ಅದಲ್ಲದೇ ಕಾರ್ಬಿ ಪ್ರಸ್ಥಭೂಮಿಯು; ವಿರಳವಾಗಿ ತ್ರಿಪುರಾ, ಮಿಜೊರಾಮ್, ಮನಿಪುರ್, ಮತ್ತು ಆಸ್ಸಾಂ ಜಿಲ್ಲೆಯ ಬರಾಕ್ ಕಣಿವೆ ಪ್ರದೇಶಗಳಲ್ಲಿ ಕಂಡು ಬರುವ ಆನೆ ಹಿಂಡಿನ ಪ್ರದೇಶವನ್ನೊಳಗೊಂಡಿವೆ:
ನೈಋತ್ಯದಲ್ಲಿ — ಹಿಮಾಲಯದ ಪರ್ವತ ಶ್ರೇಣಿಗಳಿರುವ ಉತ್ತರಾಂಚಲ್ ಮತ್ತು ಉತ್ತರ ಪ್ರದೇಶ, ಇದು ಕತರಿನಾ ಘಾಟ್ ವೈಲ್ಸ್ಡ್ಲೈಫ್ ಸ್ಯಾಂಕ್ಚುವರಿ ಯಿಂದ ಯಮುನಾ ನದಿ ವರೆಗೆ ವಿಸ್ತರಿಸಿದೆ;
ಕೇಂದ್ರಭಾಗದಲ್ಲಿನ — ಒರಿಸ್ಸಾದಲ್ಲಿ, ಜಾರ್ಖಂಡ್ ನಲ್ಲಿ, ಮತ್ತು ಪಶ್ಕಿಮ ಬಂಗಾಲದ ದಕ್ಷಿಣ ಭಾಗ, ಅಲ್ಲದೇ ಕೆಲವು ಪ್ರಾಣಿಗಳು ಛತ್ತೀಸ್ ಘಡ್ ದಲ್ಲಿಯೂ ಕಾಣಿಸುತ್ತವೆ;
ದಕ್ಷಿಣದಲ್ಲಿ — ಎಂಟು ವಿಭಾಗಗಳಲ್ಲಿ ಒದೊಂದು ಉತ್ತರ ಕರ್ನಾಟಕದಲ್ಲಿವೆ,ಅದಲ್ಲದೇ ಕರ್ನಾಟಕದ ವಿಸ್ತಾರ ಅರಣ್ಯ ವಲಯಗಳಲ್ಲಿ –ಪಶ್ಚಿಮ ಘಟ್ಟಗಳು, ಅಂದರೆ ಭದ್ರಾ–ಮಲೆನಾಡ, ಇದಲ್ಲದೇ ಬ್ರಹ್ಮಗಿರಿಯಲ್ಲಿ–ನೀಲ್ ಗಿರೀಸ್–ಪೂರ್ವ ಘಟ್ಟಗಳ,ಪ್ರದೇಶಗಳಾದ ನಿಲಂಬುರ್–ಸೈಲೆಂಟ್ ವ್ಯಾಲ್ಲಿ–ಕೊಯಿಮತ್ತೂರು, ಅನ್ನಾಮಲೈನಲ್ಲಿ–ಪರಂಬಿಕುಲಮ್, ಪೆರಿಯಾರ್ನಲ್ಲಿ–ಸ್ರಿವಿಲ್ಲಿಪುತ್ರ್, ಮತ್ತು ಒಂದು ಅಗಸ್ತ್ಯ ಮಲಯನಲ್ಲಿ ಕಾಣಬಹುದಾಗಿದೆ.
ಸದ್ಯ ಮಯನ್ಮಾರದಲ್ಲಿ ಪ್ರವಾಸಿಗರಿಗಾಗಿ ತಯಾರಿಸುವ ತೊಡುಗೆಗಳಿಗಾಗಿ ಆನೆದಂತದ ಆಭರಣಗಳ ಬೇಡಿಕೆ ಹೆಚ್ಚಾಗಿದೆ.ಈ ಮೊದಲಿಗಿಂತಲೂ ಈಗ ಆನೆ ದಂತಗಳಿಗೆ ಅತ್ಯಧಿಕ ಮಾರುಕಟ್ಟೆ ದೊರಕುತ್ತಿದೆ. ಅಲ್ಲಿನ ಮಿಲಿಟರಿ ಆಡಳಿತವು ಆನೆದಂತ ವ್ಯಾಪಾರ ತಡೆಗಟ್ಟಲು ಅಲ್ಪಪ್ರಮಾಣದ ಆಸಕ್ತಿ ತೋರುತ್ತಿದೆ.ಹೀಗಾಗಿ ದೇಶದಲ್ಲಿನ ಆನೆಗಳು ಮೌನ ಬಲಿಗಳಾಗಿ ಹೋಗುತ್ತಿವೆ. ವಿಶ್ವಾದ್ಯಂತ ಆನೆದಂತ ಮಾರಾಟದ ನಿಷೇಧದಿಂದಾಗಿ ೧೯೯೦ ರ ಮಧ್ಯಾವಧಿಯಿಂದ ಸದ್ಯ ಕಚ್ಚಾ ಆನೆದಂತದ ಬೆಲೆಯು ಗಗನಕ್ಕೇರಿದೆ.ಒಂದು ಕಿಲೊ ಧಾರಣೆಯು $೭೬ ದಿಂದ $೨೦೦ ಕ್ಕೆ ನೆಗೆತ ಕಂಡಿದೆ. ಇಂತಹ ದುಬಾರಿತನಕ್ಕೆ ವಿದೇಶೀ ಪ್ರವಾಸಿಗರೇ ಕಾರಣರಾಗಿದ್ದಾರೆ.ಅವರ ನಿರಂತರ ಬೇಡಿಕೆಯಿಂದಾಗಿ ಆನೆದಂತಗಳ ಪಡೆಯಲು ಕಾನೂನು ಬಾಹಿರವಾಗಿ ಹತ್ಯೆ ಮತ್ತು ಅಮಾನವೀಯವಾಗಿ ಗಂಡು ಸಲಗಗಳನ್ನು ಬಲಿಪಶುಗಳನ್ನಾಗಿ ಮಾಡಲಾಗುತ್ತದೆ. ಇದಲ್ಲದೇ ಬಹಳಷ್ಟು ಪ್ರಮಾಣದಲ್ಲಿ ಭೋಜನದಲ್ಲಿ ಚಮಚಗಳಂತೆ ಬಳಸಲು ಚಾಪ್ ಸ್ಟಿಕ್ಸ್ ಮತ್ತು ಕೆತ್ತನೆ ಕೆಲಸಗಳಿಗಾಗಿ ವ್ಯಾಪಾರಿಗಳು ಆನೆದಂತವನ್ನು ಮಯನ್ಮಾರ್ ನಿಂದ ಚೀನಾದೊಳಕ್ಕೆ ಕಳ್ಳಸಾಗಣೆ ಮಾಡುತ್ತಾರೆ.
ಸಾಮಾನ್ಯವಾಗಿ ಏಷ್ಯನ್ ಆನೆಗಳು ಆಫ್ರಿಕನ್ ಆನೆಗಳಿಗಿಂತ ಗಾತ್ರದಲ್ಲಿ ಚಿಕ್ಕವೆನಿಸಿವೆ.ಅದಲ್ಲದೇ ತಮ್ಮ ಶಿರದಲ್ಲಿಯೇ ಅತ್ಯಧಿಕ ಶಕ್ತಿಯ ಕೇಂದ್ರ ಪಡೆದಿವೆ. ಅವುಗಳ ದಂತವು ಒಂದು ಬೆರಳಿನಂತೆ ಮುಂದೆ ಚಾಚಿದಂತೆ ಕಾಣುತ್ತವೆ. ಅವುಗಳ ಬೆನ್ನಿನ ಭಾಗ ಉಬ್ಬಿದಂತೆ ಅಥವಾ ಒಂದೇ ಸಮನಾಗಿ ಕಾಣುವುದು. ಭಾರತದ ಆನೆಗಳು ತೋಳಿನೆತ್ತರದ ಅಂದರೆ ರಷ್ಟು ಎತ್ತರಕ್ಕೆ,ಸುಮಾರು ,ರಷ್ಟರ ನಡುವಿನ ತೂಕ ಹೊಂದಿರುತ್ತವೆ.ಅಲ್ಲದೇ ಇದಕ್ಕೆ ೧೯ ಜೊತೆ ಪಕ್ಕೆಲುಬುಗಳಿವೆ. ಅವುಗಳ ಬಣ್ಣವು ಬೃಹತ್ ಗಾತ್ರದ ಆನೆ ಗಳಿಗಿಂತ ತಿಳಿಯಾಗಿರುತ್ತದೆ.ಚರ್ಮವು ಸಣ್ಣ ಪಟ್ಟೆಗಳೊಂದಿಗೆ ವರ್ಣದ್ರವ್ಯ ನಾಶವಾಗಿರುವುದು ಕಂಡು ಬರುತ್ತದೆ.ಆದರೆ ಚರ್ಮವು ಸುಮಾತ್ರಾದ ಆನೆ ಗಳಿಗಿಂತ ಕಡುಕಪ್ಪಾಗಿರುತ್ತದೆ. ಹೆಣ್ಣಾನೆಗಳು ಸಾಮಾನ್ಯವಾಗಿ ಗಂಡಾನೆಗಳಿಗಿಂತ ಗಾತ್ರದಲ್ಲಿ ಚಿಕ್ಕವಾಗಿರುತ್ತವೆ.ಇವುಗಳಿಗೆ ಸಣ್ಣ ಪ್ರಮಾಣದ ಕೋರೆ ದಂತಗಳು ಇರಬಹುದು ಅಥವಾ ಇಲ್ಲದೇ ಇರಬಹುದಾಗಿದೆ.
ಭಾರತದ ಅತ್ಯಂತ ವೈಶಾಲ್ಯತೆ ಹೊಂದಿದ್ದ ಆನೆಯೆಂದರೆ ತೋಳೆತ್ತರದ್ದಾಗಿದೆ ಆಗ ೧೯೮೫ ರಲ್ಲಿ ಅತ್ಯಂತ ಬೃಹತ್ ಗಾತ್ರದ ಎರಡು ಗಂಡಾನೆಗಳು ಮೊದಲ ಬಾರಿಗೆ ಬಾರ್ಡಿಯಾ ನ್ಯಾಶನಲ್ ಪಾರ್ಕ್ ನಲ್ಲಿ ಕಂಡು ಬಂದವು.ಅವುಗಳಿಗೆ ರಾಜಾ ಗಜ ಮತ್ತು ಕಾಂಛಾ ಎಂಬ ಹೆಸರುಗಳನ್ನಿಡಲಾಗಿತ್ತು. ಅವರೆಡೂ ಉದ್ಯಾನದಾದ್ಯಂತ ಸ್ವೇಚ್ಛವಾಗಿ ತಿರುಗಾಡಿಕೊಂಡಿದ್ದವಲ್ಲದೇ ಆಗಾಗ ಹೆಣ್ಣಾನೆಗಳೊಂದಿಗೆ ಭೇಟಿ ಮಾಡುತ್ತಿದ್ದವು. ರಾಜಾ ಗಜ ವು ಭುಜದೆತ್ತರಕ್ಕೆ ಬೆಳೆದು ನಿಂತು ರಷ್ಟಾಗಿತ್ತು.ಅಲ್ಲದೇ ಅತ್ಯಧಿಕ ತೂಕವನ್ನೂ ಪಡೆದಿತ್ತು. ಆ ಗಜವು ರೋಮಯುಕ್ತ ಬೃಹತ್ ಗಜದ ಗಾತ್ರ ಹೊಂದಿದಂತೆ ಕಾಣುತ್ತದೆ.ಅದರ ಶಿರ ಭಾಗವು ಎರಡು-ಖಂಡದ ಆಕಾರ ತಳೆದಿದ್ದು ಕಾಣುವುದು. ಅದರ ಹಣೆ ಮತ್ತು ಗುಮ್ಮಟಾಕಾರದ ಮೇಲಾವರಣಗಳು ಹೆಚ್ಚಾಗಿದ್ದವು.
ಇನ್ನುಳಿದ ಪ್ರಮುಖ ಏಷ್ಯನ್ ಗಂಡಾನೆಗಳಿಗಿಂತ ಹೆಚ್ಚು ಪ್ರಾಮುಖ್ಯತೆ ಪಡೆದಿವೆ.